Nedopustivo djelovanje duhanskog lobija i miješanje u rad parlamenta | SMETA MI\nNedopustivo djelovanje duhanskog lobija i miješanje u rad parlamenta\nKao reakciju na nedavno otvoreno uplitanje duhanske industrije u rad Parlamenta FBiH, brojne organizacije civlinog društva i grupe javnog zdravstva i kontrole duhana evropskih i drugih zemalja uputile su pismo upozorenja predsjedniku Predstavničkog doma Parlamenta FBiH Edinu Mušiću i predsjednici Doma naroda Parlamenta FBiH Lidiji Bradari čime su izrazile su zabrinutost vezanu za ovu situaciju.\nPotpisnice pisma, među kojima je preko 30 organizacija, su apelovale na predsjednika Predstavničkog doma i predsjednicu Doma naroda Parlamenta FBiH da prepoznaju obaveze koje imaju prema Okvirnoj konvenciji o kontroli duhana i Članu 5.3 i pokrenu aktivnosti u cilju zaštite procesa donošenja odluka u Parlamentu FBIH od uticaja lobiranja duhanske industrije, posebno u ovim ključnim trenucima dok je u toku procedura Nacrta zakona o kontroli i ograničenoj upotrebi duhana, duhanskih i ostalih proizvoda za pušenje u FBiH. U pismu je posebno naglašeno kako je interakcija visokih nivoa vlasti, gdje između ostalih spadaju i parlamentarci, sa duhanskom industrijom po pitanju politika kontrole duhana nedopustiva jer predstavlja direktnu prijetnju za efikasne javno-zdravstvene mjere u oblasti kontrole duhana.\nNaime, Član 5.3 Okvirne konvencije o kontroli duhana predviđa obavezu zemalja potpisnica koja se odnosi na zaštitu politika za kontrolu duhana od komercijalnih i svih drugih interesa duhanske industrije te svaku interakciju donosioca odluka i duhanske industrije prepoznaje kao sukob interesa. Ovaj Član predviđa da “donosioci odluka mogu imati interakciju sa duhanskom industrijom jedino u slučaju kada je to strogo nužno u cilju efektivnog reguliranja duhanske industrije i njenih proizvoda” te da takve interakcije “kada su nužne, moraju da se sprovedu transparentno.”\nPotpisnice Otvorenog pisma izrazile su i posebnu zabrinutost zbog činjenice da je Bosna i Hercegovina među vodećim zemljama u svijetu kada je u pitanju prevalenca pušenja među odraslom populacijom dok istovremeno ima nedovoljno napretka u mjerama kontrole duhana i njihovoj efikasnoj implementaciji.\nPodsjećamo, Bosna i Hercegovina je ratifikovala Okvirnu konvenciju o kontroli duhana još 2009., čime je na sebe preuzela obavezu da svoje zakone reguliše sa ovom Konvencijom i stvori efektivne politike za kontrolu duhana, što do sada još uvijek nije učinjeno. Inicijative za novi zakon su pokrenuta u oba entiteta, a nedavno učešće lobista duhanske industrije na zasjedanjima Klubova naroda pri Domu naroda Parlamenta FBiH izazvala je oštru reakciju lokalnih i međunarodnih organizacija i grupa za javno zdravstvo i kontrolu duhana.\nNažalost, Bosna i Hercegovina nije jedina zemlja u kojoj je zabilježeno uplitanje duhanske industrije u visoke nivoe vlasti. Ovakve i slične aktivnosti zabilježene su i u drugim zemljama svijeta, posebno kada se radi o smišljenim taktikama za usporavanje ili odgađanje donošenja efikasnih mjera za kontrolu duhana. Potpisnice Otvorenog pisma izrazile su nadu da će Bosna i Hercegovina stati u red progresivnih zemalja koje su se uspješno odbranile od uplitanja duhanske industrije u svoje institucije i zaštitile interes građana i javno-zdravstvenih politika koje spašavaju živote hiljada građana.


Amerikanac navodi da je utakmica u dvorani "Aleksandar Nikolić" bila izuzetno fizički zahtevna, a i u sudijskom kriterijumu vidi razlog izostanka pozitivnog rezultata.\nHEČER TRAGIČAR, UKIĆ JUNAK Partizan nije preživeo novu dramu!\nPORAZ BEZ ZAMERKI Džikić: Drago mi je što sam izgubio opkladu, Gordon nije potpisao\n- Arbitri su zauzeli kriterijum da neke faulove ne sviraju na obe strane. Ipak, imali smo priliku da preokrenemo utakmicu, ali nismo pogodili neke šuteve u finišu - rekao je Hečer, koji je šutirao 2/15 iz igre, od čega 2/9 za dva poena i promašio je svih šest trojki.\nVujošević: Interesantno da Beograd želi F4 baš kada Partizan neće biti u Evroligi\nTrener košarkaša Partizana Duško Vujošević rekao je da poraz od Cedevite u polufinalu Jadranske lige ne može da baci senku na sve što je klub uradio prethodnih godina i poručio da crno-beli neće dozvoliti da budu svedeni na drugi klub iz Beograda.


Zbog vanrednog stanja, vanredno će se raditi u bolnicama - RTV Santos\nZbog vanrednog stanja, vanredno će se raditi u bolnicama\nU narednom periodu posebno će na udaru biti zdravstveni sistem – sa jedne strane može da se očekuje širenje korona virusa, a sa druge strane treba obezbediti da sve drugo funkcioniše. Režim rada u vanrednom stanju počinje i za zaposlene u zdravstvu. Biće izmena radnog vremena, uvedene nove radne obaveze, a svi pregledi i intervenecije koji nisu hitni, odlažu se.\nOnkološki program se ne prekida\nOnkološki program u Srbiji za sada se ne prekida jer bi odlaganje zračne terapije, hemioterapije, ili operacija kod pacijenata koji imaju maligne bolesti, dodatno ugrozilo njihovo stanje. Ipak, sa Instituta za onkologiju i radiologiju Srbije, apel i za njih.\n„Treba da dođu u tačno zakazano vreme, ja ih najlepše molim a ne dolaze ranije da se nepotrebno ne bi stvarale gužve, oni koji su teže pokretni, tu su naše sestre portiri, biće zaštićeni na odgovarajući način, neka dođe samo jedan pratilac“, istakla je Danica Grujičić sa Instituta za onkologiju i radiologiju Srbije.\nNajveći pritisak prethodnih dana imaju klinike u kojima su oboleli od virusa korona. Napravljen je plan i program u slučaju povećanja broja obolelih.\nPriroritet da virus ne uđe u bolnice\nPojačana je i zaštita zdravstvenih radnika, jer je sada jedan od prioriteta da virus ne uđe u bolnice i operacione sale, odnosno da se u zdravstvenim ustanovama ne pojave druge bolničke infekcije.\n„Sve što može da sačeka, neće se raditi iz jednostavnog razloga – da ne bi ušla infekcija u bolnice. Doneli smo odluku na vladi produžava se trajanje elektronskih recepata kako građani ne bi morali da idu u domove zdravlja“, naveo je Lončar.\nSve informacije o postupanju u slučaju sumnje na koronavirus, a od danas i telefoni za psihološku podršku koje za savet mogu da okrenu svi oni koji ovih dana osećaju strah, paniku, nesigurnost, zabrinutost, objavljeni su na sajtu Ministarstva zdravlja.\nPrethodnoSve više obolelih od koronavirusa!\nSledećePočela nastava na daljinu na RTS 3 i RTS Planeti


Jubilarna 100. sednica Skupštine Foruma privrednika Čačka\n— 27. septembar 2021. 91\nU subotu, 25. septembra 2021. godine održana je 100. jubilarna sednica Skupštine Foruma privrednika Čačka. Sednica je imala radni i svečani karakter a održana je na Kablaru, na porodičnom domaćinstvu nekadašnjeg predsednika IO Foruma g-dina Vladana Čvrkića.\nTokom radnog dela sednice je usvojen Plan i program rada Foruma koji možete videti ovde: Plan rada\nForum je početkom godine uspeo da dobije obećanja lokalne samouprave u vezi sa izgradnjom industrijske zone za domaće privrednike tako da je i na ovoj jubilarnoj sednici potvrđeno opredeljenje da je ovo najvažniji projekat kojim lokalna samouprava može pomoći privredi naše opštine. S tim u vezi Forum će nastaviti da dostavlja informacije gradskoj upravi o zainteresovanosti kompanija za zonu kao i da aktivno prati rad i pruža podršku lokalnoj samoupravi za realizaciju navedenog projekta.\nNaša organizacija će isto nastaviti sa nastojanjima da dođe do promene Zakona o privrednim komorama a što će uticati na reformu celokupnog komorskog sistema u Srbiji. U ovoj fazi rada angažovali smo eminentne pravne stručnjake za kreiranje Nacrta novog Zakona o privrednim komorama a koji bi bio u skladu sa našim stavovima kao i analizom funkcionisanja naše privrede.\nPosle radnog dela sednice domaćini su organizovali odlazak na vidikovac Kablara.\nOvom prilikom želimo da upoznamo javnost da sledeće nedelje očekujemo redovni sastanak Foruma sa Gradonačelnikom sa jedinom temom upravo vezano za industrijsku zonu i na taj sastanak pozivamo sve kompanije koje su zainteresovane za investiranje u novi radni prostor.\nPosle održavanja ovog sastanka održaćemo konferenciju za medije.\nPrethodno Pismo podrške kompaniji Sloboda\nSledeće Plan i program rada Foruma\nAktivnosti u prethodnom periodu


"Za nas koji živimo na Kosovu je važno otvaranje poglavlja, ali i da vidimo da se sve što je dogovoreno u Briselu bude implementirano", kaže Jevtić.\nPrema njegovim rečima svi, pa tako i Srbi na Kosovu, žele da budu deo velike evropske porodice u budućnosti, koja će pružiti i garantovati sva prava kada je reč o životu ljudi.\n"Postoji puno problema u političkom životu na Kosovu, pa Prištini nije lako da implementira dogovore iz Brisela. Međutim, obaveze koje su preuzete i potpisane moraju biti i primenjene, a ta očekivanja ima i međunarodna zajednica koja je garant", naglasio je Dalibor Jevtić.\nJevtić je izrazio uverenje da iza političke krize stoji želja nekog da izmeni principe na kojima počivaju dogovori iz Brisela.\n"Ukoliko Ustavni sud donese odluku da Zajednica srpskih opština nije u skladu sa Ustavom tražiće se izmene. To nije dobro", poručio je Jevtić.


Sa sastanka (Foto Predsedništvo Kosova)\nPredsednik Kosova Hašim Tači sastao se sa predstavnicima porodica nestalih Srba na Kosovu.\nKosovski predsednik je tom prilikom poručio da se pitanje nestalih treba rešiti što pre.\n“Sudbina svih nestalih, bez etničke razlike, treba da se obelodani što pre. Ovo je i preduslov za pravdu i za iskreno pomirenje među narodima“, rekao je Tači.\nTači i predstavnici porodica nestalih Srba na Kosovu složili su se da pitanje nestalih lica treba da bude jedna od glavnih tema i u dijalogu koji se vodi u Briselu.\n“Ovo pitanje treba otvoriti i u Briselu, u dijalogu između Kosova i Srbije, na svim instancama, u svim institucijama, kako bi se ublažili bol i patnja“, zaključio je Tači.\nŠef misije Organizacije za evropsku bezbednost i saradnju (OEBS) u Srbiji Jan Bratu posetio je Udruženje novinara Srbije i preneo predsedniku Živojinu Rakočeviću da će UNS imati podršku te međunarodne organizacije u borbi za slobodu medija i unapređenje bezbednosti novinara.


MEDICINSKA SESTRA BEZ DUŠE: Odbila bolesnu bebu, jer majka nije imala sitno I POPILA SUSPENZIJU - Informer\nMedicinska sestra koja je, po navodima majke, odbila da primi na pregled bebu u Prokuplju, jer majka nije imala sitan novac, suspendovana je sa posla do okoncanja inspekcijskog nadzora\nRešenje o suspenziji doneo je v.d. direktor Pavle Orbović nakon konsultacija sa Ministarstvom zdravlja, dok inspekcija i komisija za unutrašnju proveru kvaliteta rada Doma zdravlja u Prokuplju ne utvrde sve činjenice, preneli su lokalni mediji.\n- Želimo pre svega da sačuvamo ugled naše ustanove i niko nema pravo da ruši stečeno poverenje koje imamo kod pacijenata. Neozbiljno je donositi odluku nakon izjave samo jedne strane- rekao je Orbović.\nUkoliko se tokom istrage bude utvrdila krivica zdravstvenog osoblja, biće pokrenut zakonski postupak.\nMajka osamnaestomesecne bebe iz Niša je navela da je sestra odbila da primi na pregled bebu bez zdravstvene knjižice, jer majka nije imala sitan novac kojim bi platila pregled, zbog čega je dete sa temperaturom i dijarejom morala da preveze do niškog Kliničkog centra.\nmedicinska sestra Prokuplje beba bruka temperatura odbijanje majka pare\nDa li je normalno da priučena ćurka, koju nazivaju medicinskom sestrom, zahteva naplatu pregleda bebe u takvom zdravstvenom stanju? Zar je toliko bedno Ministarstvo zdravlja i odbija da se pregleda bolesno dete, ako roditelj nema da plati njegov pregled? Zašto se ne izjasne nadležni i po ovom pitanju?


Član 17. Konvencije o pravima deteta\nStrane ugovornice uvažavaju značajnu ulogu sredstava javnog informisanja i obezbediće da dete ima pristup informacijama i materijalima iz različitih nacionalnih i međunarodnih izvora, posebno onih koji su usmereni na razvoj njegovog socijalnog, duhovnog i moralnog dobra i fizičkog i mentalnog zdravlja. U tom cilju , strane ugovornice će:\n(a) podsticati sredstva javnog informisanja da šire informacije i materijal od društvenog i kulturnog interesa za dete u skladu sa duhom člana 29;\n(b) podsticati međunarodnu saradnju u izradi, razmeni i širenju takvih informacija i materijala iz različitih kulturnih, nacionalnih i međunarodnih izvora;\n(c) podsticati izdavanje i distribuciju dečjih knjiga;\n(d) podsticati sredstva javnog informisanja da posvete posebnu pažnju jezičkim potrebama deteta koje pripada manjinskoj grupi ili je domorodac;\n(e) podsticati razvoj odgovarajućih smernica za zaštitu deteta od informacija i materijala štetnih po njegovo dobro, imajući u vidu odredbe članova 13 i 18.\nA ) Pristup odgovarajućim informacijama- Nezvanični rezime glavnih odredbi\nDržava će obezbediti da deca imaju pristup informacijama i materijalima iz različitih izvora. Država će podsticati sredstva javnog informisanja da šire informacije od društvene i kulturne koristi za dete i preduzimati mere da decu zaštiti od štetnih informacija i materijala.


Federalna vlada zaustavila daljnji rast cijena osnovnih namirnica i goriva - Ljubuški Informativno, kulturno, sportski portal - Ljubuški u srcu\nOdlukom su obuhvaćeni i pelene za jednokratnu upotrebu za djecu i odrasle, higijenski ulošci, deterdženti za veš i za suđe, sapun, pasta za zube, toaletni papir, kao i sve vrste sjemenskog i sadnog materijala, sredstva za zaštitu zdravlјa bilјaka, stočna hrana i komponente za stočnu hranu i vještačko đubrivo. Vrijednost popisanih zatečenih zaliha svih ovih proizvoda i obračun nabavne cijene vrši se u skladu s Međunarodnim računovodstvenim standardom koji se odnosi na zalihe.\nZa realizaciju i nadzor nad provođenjem ove odluke zaduženi su federalna, kantonalna, gradskae i općinske tržišne inspekcije. Odluka je donesena nakon što je premijer FBiH zadužio federalnog ministra trgovine da provede aktivnosti na analizi marži i načina formiranja cijena određenih artikala, te Vladi predloži Odluku o neposrednoj kontroli cijena, što je danas i učinjeno. Vlada će putem nadležnog ministarstva nastaviti pratiti kretanje cijena i, ukoliko dođe do neprimjerenih i neopravdanih pomijeranja cijena, intervenisat će ponovo i zaštititi građane.\nUtvrdivši da postoje uslovi za propisivanje mjere neposredne kontrole cijena na području FBiH, danas je Vlada FBiH donijela i Odluku kojim je za naftne derivate utvrdila maksimalne visine marži u trgovini (kalkulativne cijene). Privrednim društvima koja obavljaju djelatnost trgovine na veliko naftnim derivatima propisana je maksimalna visina marže u apsolutnom iznosu od 0,06 KM/litru derivata, onima koji obavljaju trgovine na malo naftnim derivatima propisana je maksimalna visina marže u apsolutnom iznosu od 0,25 KM/litru derivata. Vlada FBiH će, u roku od 15 dana od njihovog stupanja na snagu, o ovim odlukama obavijestiti Parlament FBiH.


TV Partizan: ''Da li je Zvezda trebalo da ima 11 titula u nizu? - Sportske.net\nTV Partizan: ''Da li je Zvezda trebalo da ima 11 titula u nizu?\nKlub iz Humske objavio na svom zvaničnom sajtu najnoviju emisiju ''Partizanov vesnik'', emitovanu na TV Partizan.\nAko je Zvezda platila porez 4 miliona, koliko je Partizan?Bandalovski: "Vreme je da se revanširamo Zvezdi"Ukrštanja u plej-ofu, Partizan kod Zvezde za dve nedelje!?Partizan poručio Žiletovoj porodici: "Idite, ako niste srećni u Srbiji"ZA PUNIJE DŽEPOVE - Crno-beli u subotu imaju ekstra motiv!\nAutor Željko Pantić, kao i obično, govorio je ''bez dlake na jeziku'', a ovoga puta, tema njegovog obraćanja u najnovijoj emisiji bile su pojedine izjave iz Crvene zvezde, u kojima se insinuira kako je i prvi čovek FSS Tomislav Karadžić imao svoje ''zasluge'' u šestogodišnjoj Partizanovoj dominaciji na domaćoj sceni.\n''Zar za pedesetak miliona evra Zvedinog duga nisu krivi ljudi iz Zvezde koji su dovodili igrače, a koje nisu mogli da plate, nego Tomislav Karadžić?\nZvezda je možda trebalo 11 puta da bude šampion, ali joj je Tomislav Karadžić oduzeo šest titula'', ironično se pita Željko Pantić.\n''Neko bi rekao - nečuveno, ali daleko smo od toga da je ovo prvi put'', dodao je on.\nPantić se dalje bavio i istorijom dva naša najveća kluba.\n''Još jedna od velikih istorijskih revizija je i kako se Zvezda predstavlja kao srpski, a Partizan kao hrvatski klub, poslat u Srbiju da uništi srpski fudbal'', istakao je Pantić.\nOn se zatim upitao i zašto je ''sporan'' legendarni fudbaler Partizana Stjepan Bobek, a nije, na primer, i Branko Zebec, koji je u to vreme nastupao za Crvenu zvezdu.\nA šta je još izrečeno u komentaru Željka Pantića, u emisiji ''Partizanov vesnik'', možete da pogledate OVDE.


Koliko često bi trebalo ići na preventivnu kontrolu lekaru?, Sveti Arhangel Novi Sad\nBlog Koliko često bi trebalo ići na preventivnu kontrolu lekaru?\nSa jedne strane postoje ljudi koji se striktno pridržavaju svih opšteprihvaćenih pravila o tome koliko često bi trebalo ići na preventivnu kontrolu lekaru, dok su sa druge strane oni, koji kod lekara odlaze isključivo u onim situacijama kada imaju nekih zdravstvenih tegoba. Naravno da ne možemo reći da su u potpunosti u pravu ni jedni ni drugi, ali znamo da ona starinska izreka: Bolje sprečiti, nego lečiti, sasvim sigurno nije izmišljena bez razloga.\nNaravno da ne treba preterivati sa posetala lekaru, ali je sasvim sigurno da bi se valjalo pridržavati pravila o tome kada je poželjno otići na kontrolni ginekološki pregled, na primer, odnosno na pregled srca, debelog creva i testisa, te se pridržavati propisanih pravila o tome u kom vremenskom intervalu bi trebalo raditi testove opterećenja, ali i proveru krvne slike i mnogih drugih parametara.\nOsnovni cilj koji preventivni lekraski pregledi imaju jeste da se uoče određeni simptomi i promene, kako bi se eventualno na vreme otklonio uzrok potencijalnog oboljenja, a što će u velikoj meri poboljšati i kvalitet života svakog pojedinca, ali i zajednice u celini.\nUpravo iz tog razloga se, recimo preporučuje da žene nakon 30 godina starosti redovno posećuju ginekologa, te da jednom u toku godine provere stanje reproduktivnih organa, odnosno da urade kompletan ginekološki pregled. Takođe je preporuka i da jednom u godinu dana, a nakon navršenih 40 godina provere stanje dojki i to uz primenu ultrazvuka, odnosno da zatraže od svog ginekologa da izvrši sve neophodne preglede, kako bi utvrdio stanje zdravlja njihovih grudi.\nIsto tako je preporuka jednom u dve godine obaviti kontrolni pregled, kako bi bilo utvrđeno stanje krvi, a kojom prilikom bi trebalo proveriti i nivo šećera u krvi, ali i vrednosti holesterola, te gustinu kostiju.\nA naročito bi nakon 45 godina starosti trebalo voditi računa o vidu i krvnom pritisku. Upravo iz tog razloga brojni stručnjaci preporučuju da se na pregled kod oftalomologa tada ide jednom godišnje, kao i da se redovno meri krvni pritisak.\nTrebalo bi i da muškarci, nakon navršenih 50 godina redovno kontrolišu stanje svojih testisa, a svakako bi valjalo u tom periodu izvršiti i sve neophodne provere vezano za funkcionisanje organa za varenje.\nBilo u koju grupu da spadate, odnosno bez obzira na to da li kod lekara odlazite samo po potrebi ili ipak, maksimalno poštujete preporuke medicinskih stručnjaka o redovnim, preventivnim pregledima, važno je da svakako vodite računa o stanju svog zdravlja što je moguće više.


Košarac: Odbacujemo opasne poruke Bakira Izetbegovića\nFoto: N.N. | Košarac: Srbi odbacuju opasne poruke Bakira Izetbegovića\nSrna 27.05.2018 13:17\nSARAJEVO - Predsjedavajući Kluba poslanika SNSD-a u Predstavničkom domu Parlamentarne skupštine BiH Staša Košarac izjavio je da Srbi u Republici Srpskoj veoma dobro razumiju i odbacuju neke od opasnih poruka koje je tokom jučerašnje konvencije SDA uputio predsjednik te stranke i član Predsjedništva BiH Bakir Izetbegović.\n"Veoma smo dobro razumjeli kakvu BiH Bakir želi i šta znači njegova 'vizija o reorganizaciji BiH u ekonomske regije'. To nije ništa drugo nego vizija unitarne BiH pod bošnjačko- muslimanskom dominacijom", upozorio je Košarac.\n"I mi u SNSD-u imamo svoju viziju. Ako je Bakirova vizija unitarna BiH, naša je vizija slobodna i nezavisna Republika Srpska, u kojoj će svi njeni građani imati ista prava", rekao je Košarac za Srnu.\nOn je najoštrije osudio "ponovljenu provokaciju Bakira Izetbegovića o proizvodnji naoružanja `za ne daj Bože` u okviru namjenske industrije federacije BiH".\n"To je izbor SDA, a konačnu odluku donijeće bošnjački glasači na izborima. Mogu samo da kažem da SNSD ostaje pri stavu da političar sa takvom ratnom prošlošću ne može da predstavlja institucije BiH i da bi izbor Džaferovića bio veoma loša poruka za budućnost ove zemlje", zaključio je Košarac.


Tači: Albancima najbolje u jednoj državi\nPremijer Kosova Hašim Tači u skupštini Kosova (arhivski snimak)\nSvima onima koji imaju pretenzije za promenu granica Kosova u ime Vlade i naših medjunarodnih prijatelja poručujem da Albanci najbolje i najlakše mogu da žive u jednoj svojoj državi, rekao je na sednici Skupštine Kosova premijer Kosova Hasim Tači. Kosovski parlament danas je usvojio predlog rezolucije protiv održavanja srpskih izbora na teritoriji Kosova.\nRepublika Kosovo neće dozvoliti nijednoj susednoj zemlji ili takozvanim njenim predstavnicima da organizuje bilo koju vrstu izbora na teritoriji Republike Kosova, navodi se u rezoluciji koju su danas usvojili poslanici Skupštine Kosova. Premijer Kosova Hašim Tači rekao je da je to jedinstven stav i svih grajdana Kosova. Govoreći o severu Kosova, Tači je kazao da sa Beogradom ne postoji nikakav dijalog o ovom delu Kosova i da se neće nikada i ni po koju cenu sa Srbijom oko toga razgovarati.\n“Što se tiče pretenzija za promenu granica i teritorijalnih pretenzija ja u ime Vlade Kosova i medjunarodnih prijatelja imam jasnu poruku za sve one koji imaju takve pretenzije, a to je da Albanci najbolje i najlakše mogu da žive u jednoj svojoj državi”, rekao je Tači .\nZa donošenje rezolucije protiv održavanja srpskih izbora na Kosovu glasalo je svih 76 poslanika Skupštine koji su prisustvovali sednici. Od srpskih poslanika sednici su prisustvovali predstavnici Samostalne liberalne stranke. Generalni sekretar te partije Petar Miletic za Glas Amerike kaže da je današnja rezolucija rezultat loše komunikacije izmedju Beograda I Prištine\n“Umesto da su Beograd i Priština seli i dogovorili se o ovom pitanju, svako je doneo svoju odluku, čini mi se više vodeći računa o tome kako će javnost u Srbiji ili na Kosovu reagovati na takvu odluku”, rekao je Miletić\nDanašnjoj sednici Skupštine Kosova priusustvovali su i članovi Vlade Kosova.


RTS :: Vučić: Odbojkašice podigle ugled Srbije, želim veće nagrade za osvajače medalja\nOdbojka Vučić: Odbojkašice podigle ugled Srbije, želim veće nagrade za osvajače medalja\nVučić: Odbojkašice podigle ugled Srbije, želim veće nagrade za osvajače medalja\nutorak, 03. okt 2017, 11:36 -> 17:07\nPredsednik Srbije Aleksandar Vučić ocenio je da je ženska odbojkaška reprezentacija Srbije podigla ugled svoje zemlje osvajanjem Evropskog prvenstva i dodao da se nada da će Vlada Srbije prihvatiti njegov predlog da se povećaju nagrade osvajačima odličja.\nVučić je u Predsedništvu Srbije primio stručni štab i odbojkašice Srbije koje su u nedelju osvojile zlatnu medalju na Evropskom prvenstvu u Bakuu. Prijemu je prisustvovao i ministar omladine i sporta Vanja Udovičić, kao i predsednik OSS Zoran Gajić i prvi potpredsednik Saveza Ivan Miljković.\nPredsednik Srbije zahvalio je odbojkašicama i naveo da je bio "pomalo iznenađen" kada je čuo kolika je bila gledanost turnira u Srbiji. Rekao je da je finalna utakmica Evropskog prvenstva bila "najgledanija u Srbiji, ali i u Republici Srpskoj".\n"Srećni smo zbog sportskog uspeha, ali i jer ste popularisale ženski sport. Izgubile ste samo dva seta na turniru. Od 2000. do 2013. godine srpski sportisti su osvojili 117 medalja, a u poslednje četiri godine 126. Tačno je da nam ide bolje. Zahvaljujem vam u ime cele nacije, podigle ste ugled Srbiji, beskrajno vam hvala. Borile ste se, ne postoji ništa važnije nego kada čovek da sve od sebe", rekao je Vučić.\nOn je upitao Tijanu Bošković "kako onako jako udara" i dodao da mu je "lepo kada ekipa osvoji poen iz bloka", a selektor Terzić odgovorio: "Valjda zato što retko blokiraju."\nPredsednik je naveo da je tražio da se uvećaju nagrade osvajačima medalja.\n"Naredno Evropsko prvenstvo je za dve godine u četiri zemlje, i tamo sve da pobedite, a onda da se spremite za Olimpijske igre. Nadam se da će Vlada prihvatiti moj predlog da se dodatno pojačaju nagrade. Osvojili smo osam medalja u Riju prošle godine, cilj je bio 12. Za pripremu za Igre imaćete sve uslove", rekao je on.\nUpitao je da li je ekipa pre početka turnira verovala da će osvojiti zlato, a Terzić je odgovorio da nije, ali da je, kako je turnir odmicao, bilo jasno da će u finalu igrati Srbija i Holandija.\nKapiten Srbije Milena Rašić uručila je Vučiću uramljenu fotografiju reprezentacije.\n(utorak, 03. okt 2017, 15:34)\n(utorak, 03. okt 2017, 15:02)\n(utorak, 03. okt 2017, 11:52)\n1 Srebro za pionirke Srbije na Balkanskom prvenstvu\n2 Univerzijada: Srebro za odbojkašice, bronza za odbojkaše\n3 Odbojkaši Rusije prvi pobednici Lige nacija\n4 Sahranjen Dušan Bošković - Bole\n5 Grbić: Ovo je realnost, Francuska je bolja od nas


Mit je razbijen: IT stručnjaci nisu samo kompjuterski zanesenjaci - ITNetwork\nHome BIZNIS I ZABAVA\tMit je razbijen: IT stručnjaci nisu samo kompjuterski zanesenjaci\nMit je razbijen: IT stručnjaci nisu samo kompjuterski zanesenjaci\nČak 90 odsto zaposlenih u IT industriji prati aktuelna dešavanja\nJedna od najpoznatijih predrasuda koja se pripisuje IT stručnjacima jeste da su štreberi, kompjuterski zanesenjaci koje ne zanima ništa osim stručne literature i kompjuterskih programa. Međutim, rezultati ankete koju je sprovela internacionalna kompanija Q u saradnji sa portalom Netokracija, razbili su ovaj mit i pokazali da se čak 90 odsto zaposlenih u IT industriji informiše redovno o aktuelnim društvenim temama. Odnosno, čak 60 odsto njih prati dešavanja u zemlji i svetu na dnevnom nivou, dok 30 odsto to čini jednom ili dva puta nedeljno.\nKada je reč o domaćim medijima, ispostavilo se da se developeri najčešće informišu uglavnom putem N1, Nove, Danasa, Blica, Monda, Politike, Noizza, Telegrafa. O tome da je mit razbijen govori u prilog i činjenica da 79.6 odsto zaposlenih u IT-u podjednako koristi društvene mreže kako bi se informisali u vezi sa temama o poslu i o dnevnim dešavanjima. Ipak, 12 odsto njih prati vesti isključivo u vezi sa poslom, dok preostalih osam odsto na društvenim mrežama prati one izvan IT-a.\nProgrameri i dnevne teme\nAko izuzmemo teme koje se ne tiču njihove profesije, zaposlene u IT-u najviše interesuju vesti iz sveta (63.5 odsto) i Srbije (59.3 odsto), informacije iz oblasti ekonomije (56.3 odsto), a potom društva, kulture, umetnosti (32.9 odsto) i sporta (31.1 odsto), dok svega sedam odsto njih prati hroniku. Programeri su otkrili da ih zanimaju i novosti iz oblasti muzike, gejminga, kinematografije, zdravlja, automobilizma i popularne nauke, ali u znatno manjoj meri.\nOmiljeni IT portali\nIpak, činjenica je da su programeri i developeri u velikoj meri zainteresovani za oblast kojom se bave, a da bi ostali u toku sa novim trendovima i dešavanjima podjednako koriste domaće i strane IT portale. Kada je trebalo da odgovore koji domaći IT portal najčešće posećuju, dominantni odgovori bili su Netokracija (74.3 odsto) i StartIt (50.9 odsto), dok od stranih najviše prate TechCrunch (47.3 odsto), Wired (35.9 odsto) i Tech Insider (33.5 odsto). Dodatno, domaći i strani portali nisu jedini izvor informacija za programere kada je IT oblast u pitanju. Kako bi učili o novitetima u IT-u, developeri pretežno koriste stručnu literaturu i to 61.1 odsto, prate diskusije na društvenim mrežama (51.5 odsto), a 50.9 odsto njih pohađa online kurseve.\nLinkedIn omiljena društvena mreža\nDeveloperi ne samo da koriste LinkedIn kako bi se informisali o otvorenim radnim pozicijama u branši (čak 80 odsto), već je ova društvena mreža među njima omiljena kod 64 odsto ispitanika, a omiljenija je čak i od Facebook-a, YouTube-a, Instagrama i Twitter-a. Kada je reč o ostalim platformama za pronalaženje posla, drugo mesto zauzima domaća platforma Poslovi Infostud koji koristi nešto više od 32 odsto developera, dok treće mesto zauzima Hello World, platforma Poslovi Infostuda, specijalizovana za IT stručnjake.\nAnketa koju je sprovela kompanija Q u saradnji sa Netokracijom je još jedan od dokaza da stereotipi predstavljaju generalizaciju o određenoj grupi ljudi i da često nisu tačni. Programeri, developeri i IT stručnjaci, učestvovanjem u istraživanju, razbili su mit koji je važio za njih i pokazali su da imaju široka interesovanja.\nMit je razbijen: IT stručnjaci nisu samo kompjuterski zanesenjaci was last modified: 15 oktobra, 2021 by ITN Team\nDustwind The Last Resort\nKorisnička psihologija u UX/UI dizajnu\nZnačajna poboljšanja stižu u iOS 16\nHuawei među 25 prestižnih svetskih startap zvezda\nInovacije na švedski pogon – Kako je...\nDa li je pametno živeti u “pametnom”...\nElon Musk razmišlja o pokretanju nove društvene...\nElektrošokovi i video igre ?!\nBeogradski mesec fotografije – Izložba o Maradoni...


Superliga uzvraća udarac: Juve, Barsa i Real od Evropske unije traže podršku za novo takmičenje! - Svetionik.com\n3917 Superliga uzvraća udarac: Juve, Barsa i Real od Evropske unije traže podršku za novo takmičenje!\nObjektiv · 14.10.2021 21:43\nPotpunu buru na među fudbalskom javnosti je izazvala ideja o formiranju nove Superlige u fudbalu, koja bi bila zatvorena za većinu evropskih klubova. Ideja je bila da 12 ekipa igra zatvoreno takmičenja, ali je od toga odustalo čak devet ekipa, da bi na kraju ostale samo Barselona, Juventus i Real Madrid. Instalirajte našu iOS ili Android aplikaciju – Objektiv.rs Članak Superliga uzvraća udarac: Juve, Barsa i Real od Evropske unije traže podršku za novo takmičenje! se pojavljuje prvo na Objektiv.


Mektić: Preuzećemo one koji se vraćaju iz Sirije - čeka ih pritvor, a potom i procesuiranje - Sve o Srpskoj\nLONDON ĆE BLOKIRATI POVRATAK BRITANACA KOJI SU RATOVALI ZA ISLAMSKU DRŽAVU\nSarajevski mediji izveštavaju da se u paklu Sirije nalazi i „više od 60 žena iz BiH”, te „oko 80 dece” od kojih su mnoga rođena u toj zemlji. Većina tih žena, koje su pobegle s teritorije pod kontrolom ID-a i nalaze se, uglavnom u kampovima u Siriji, takođe želi da se vrati u BiH\nMEĐU pripadnicima Islamske države (ID) koji su zarobljeni na ratištima u Siriji i trenutno su u zatvorima u toj zemlji ima i državljana BiH. Nadležne institucije u BiH već razrađuju plan o mogućem načinu njihovog preuzimanja i vraćanja u matičnu zemlju. Konkretnija rešenja u tom smislu trebalo bi da ponudi i Koordinaciono telo Saveta ministara BiH, formirano početkom ovog meseca, kojim rukovodi Ministarstvo inostranih poslova BiH.\nMinistar bezbednosti BiH u tehničkom mandatu Dragan Mektić potvrdio je za „Politiku” da su razgovori u toku i da će se za koji dan znati na koji način će se odgovoriti na poziv američke administracije upućen, između ostalih zemalja, i BiH da „preuzme svoje državljane i da im sudi”.\n„Vodimo određene razgovore, a i određenu korespondenciju s tim u vezi. Očekujem da ćemo za koji dan moći da kažemo i nešto konkretnije, jer se vrše još neke provere. U svakom slučaju, ako se potvrdi da je reč o državljanima BiH, mi ćemo ih preuzeti”, kaže Mektić i naglašava da bivše islamske ratnike „po dolasku u BiH čeka pritvor, a potom i procesuiranje”.\nSarajevski mediji izveštavaju da se u paklu Sirije nalazi i „više od 60 žena iz BiH”, te „oko 80 dece” od kojih su mnoga rođena u toj zemlji. Većina tih žena, koje su pobegle s teritorije pod kontrolom ID-a i nalaze se, uglavnom u kampovima u Siriji, takođe želi da se vrati u BiH.\n„To je već neka druga priča. Njihovo preuzimanje moguće je samo pod uslovom da se utvrdi da imaju državljanstvo BiH, što mi upravo proveravamo”, napominje Mektić.\nKada je reč o, eventualnom, povratku žena, „mahom udovica ratnika ID”, i njihove dece, prema saznanjima pojedinih medija, „poseban problem” predstavlja to što su „mnoga od te dece, čija su oba ili jedan roditelj državljanin BiH, rođena u Siriji”.\nPovratak bivših pripadnika Islamske države u BiH, prema mišljenju Dževada Galijaševića, stručnjaka za bezbednost, nije nešto čemu se treba radovati, jer to su, kako on kaže, lica koja se aktivno ne mogu držati pod kontrolom, „bar ne na ovaj način na koji to rade bezbednosne agencije u BiH”.\n„Dobijamo ideološku braću Edina Gačića (serijski ubica, likvidiran pre nekoliko dana u razmeni vatre sa policijom), ljude koji su otišli 7.000 kilometara daleko da bi nekažnjeno ubijali narod u njegovoj zemlji, verske fanatike koje u BiH ima ko da dočeka”, rekao je Galijašević za RTRS.\nIluzija je, kaže on, da se u BiH, u kojoj deluje 100 paradžemata, vehabijske zajednice, ostaci odreda „El mudžahedin” i takozvana aktivna islamska omladina, „može bez adekvatnih ustanova i sistema islamskim fanaticima iskoreniti pogrešno učenje o islamu”.\nZvanično nije nikada objavljen broj onih koji su otišli u Siriju i priključili se tamošnjim ratnicima. Prema nekim nepotvrđenim informacijama, otišlo ih je oko 240, od kojih je njih 70 poginulo.\nU ovdašnjim medijskim izveštajima o mogućem povratku radikalnih islamista u BiH može se pročitati kako se u Siriji „navodno nalazi još 120 državljana BiH”, te kako se „u međuvremenu vratilo njih 50”. Napominje se, takođe, da je do sada pred nadležnim domaćim sudovima „procesuirano 46 povratnika”.\nBritanski ministar protiv povratka džihadista\nBritanski ministar unutrašnjih poslova Sadžid Džavid je upozorio da će blokirati povratak u zemlju Britanaca koji su otišli na Bliski istok i pridružili se Islamskoj državi, prenosi N1.\nDžavidova izjava dolazi u momentu oštre debate o sudbini Šamime Begum, Britanke koja je sa 15 godina pobegla od kuće i pridružila se ekstremistima. Begum, trenutno u devetom mesecu trudnoće, rekla je za list „Tajms” da želi da se vrati kući.\nBritanski ministar je izjavio da „neće oklevati” da spreči povratak onih Britanaca koji su „podržavali terorističke organizacije u inostranstvu”.\nTagoviVelika Britanija Dragan Mektić Islamska država Sirija


Stanković: Reagovali smo pravovremeno, predstoji dug period sanacije -\nStanković: Reagovali smo pravovremeno, predstoji dug period sanacije\nNi deset dana posle nevremena i bujičnih poplava u turijskom delu opštine, posledice nastale na putnoj infrastrukturi, privatnoj imovini i poljoprivrednim usevima nisu u potpunosti sanirane. U aleksinačkoj lokalnoj samoupravi kažu da čine sve kako bi popravili puteve, vodovodne mreže, ali i da su štete velike, te da su i vreme i novac potrebni da se sve dovede u prethodno stanje.\n‒ Svi skupa ćemo raditi verovatno čitavog leta na sanaciji te štete, sami građani po svojim dvorištima, a mi na javnim površinama da nekako sve to vratimo u prvobitno stanje ‒ kaže prvi čovek aleksinačke lokalne samouprave Nenad Stanković i dodaje da se u sanaciji štete očekuje i podrška Vlade Republike Srbije.\nPo njegovim rečima, angažovanjem opštinskih preduzeća osposobljeni su skoro svi lokalni putni pravci, što se ne odnosi samo na asfaltne saobraćajnice, nego i na seoske ulice koje su ruinirane ogromnim vododerinama. Ostalo je, kaže, da se očisti jedna saobraćajnica u Česti na čemu će se, dodaje, raditi danas. Osposobljeni su i seoski vodovodi, koji su usled plavljenja bili u prekidu, osim jednog na čijoj su sanaciji juče radile ekipe aleksinačkog „Vodovoda i kanalizacije”. Pravovremenom reagovanju, smatra Stanković, doprinelo je, nažalost, dugogodišnje iskustvo sa plavljenjem reke Južne Morave.\n‒ Kritične noći i kritičnog jutra 14. na 15. jun, kada se još obilje vode slivalo sa pobrežja Malog Jastrepca, državni put Tešica-Vukanja bio je u prekidu. Naše mašine su se prve pojavile, da pod određenim uslovima, malo rizičnim jer je voda još uvek tekla preko saobraćajnice, osposobe taj državni put za prolaz, barem, neke vrste vozila. I opštinsko vozilo u kome sam bio ja je, posle prekida od više sati, bilo prvo vozilo koje je prošlo tu deonicu u Vrćenovici i onda smo se uputili u gornja sela, ka Vukanji.\nNasuprot stavu prvog čoveka opštine žitelji poplavljenih sela uglavnom smatraju da im se ne pruža adekvatna i efikasna pomoć.\n‒ Ta pomoć je u principu više na rečima, dok ovako u realnom životu se nije toliko odrazilo, više smo upućeni na sebe – kaže Dejan Miladinović stočar iz Vrćenovice, koji je pretrpeo velike štete.\nNa negodovanje građana predsednik odgovara da se postupa po prioritetima, te da je osiguranje useva i privatne imovine najbolji način zaštite.\n‒ Mišljenja o tome na koji način je reagovala lokalna samouprava mogu biti različitim stvarima motivisana, najpre možda usled nedovoljne informisanosti. Zahvaćeno je dosta široko područje i građani su pretrpeli velike štete zbog prolaska vode kroz njihova dvorišta. Ta voda je nosila čitave stene, kamenje, šoder, zemljište, drveće i ponekad je nemoguće da se naša mehanizacija nalazi u svakom delu, u svakoj kući i u svakom dvorištu ‒ kaže Stanković i dodaje da ljudi nemaju naviku da plate osiguranje što je značajno manja investicija od one koju ulažu u proizvodnju.\n‒ Mi ne koristimo tu šansu da sa relativno malo novca osiguravamo imovinu s kojom raspolažemo i smatramo taj novac bačenim, a onda kada nastane šteta javlja se problem da li neko treba da nadoknađuje tu štetu. Zanimljivo je da naš Fond za razvoj poljoprivrede, ove i prethodnih godina, onome ko reši da osigura poljoprivrednu proizvodnju sufinansira 50% tog osiguranja. I zaista je neshvatljivo da neko ko je uložio nekoliko hiljada evra u neku kulturu koju je zasadio ove godine nije želeo da uloži još sto evra da je osigura. Naravno tu su i mere zaštite, to su protivgradne mreže koje možemo da postavljamo kao zaštitu od gradobitnih oblaka ‒ kaže Stanković.\nZa sanaciju mostova potrebno oko 16 miliona dinara\nPrve analize pokazuju da su lokalne saobraćajnice i atarski putevi u podjastrebačkim selima od Vukanje do Koprivnice pretrpeli oštećenje u vrednosti od 36 miliona dinara, a još 16 miliona dinara biće potrebno da se poprave tri mosta na reci Turiji i vodopropusti u selu Koprivnici. Po Stankovićevim rečima, zbog izrade pojedinačnih projekata za svaki objekat i obezbeđivanja novca, predstoji duži period sanacije, a lokalna samouprava se, kako kaže, sa zbirnim podacima javila Kancelariji za javna ulaganja, zaduženoj za pomoć opštinama koje su pretrpele štetu.\nInače, nedavne poplave nijednog meštana nisu ostavile na ulici, tako da sem jednog slučaja privremene evakuacije, nema trajno raseljenih.\nPrevious Post:Ode pehar u Ćićevac\nNext Post:Danas podela humanitarnih paketa u Vrćenovici i Koprivnici


FK PARTIZAN Beograd » Kako teče oporavak Miroslava Vulićevića pogledajte u trećoj emisiji na zvaničnom you tube kanalu!\n15/12/2014 u 15:08\nCrno-beli su završili jesenji deo prvenstva na prvom mestu sa šest bodova prednosti u odnosu na drugog pratioca. Nije bilo lako pulenima Marka Nikolića da se izbore na tri fronta i obezbede prvo mesto na tabeli posle niza povreda koje su nas pratile tokom ove polusezone.\nPored atmosfere iz svlačionice, pre i posle utakmice 15. kola JSL, u novoj trećoj emisiji FK Partizan na našem zvaničnom you tube kanalu, čućete i utiske kapitena Saše Ilića, ali i prvi put videti, kako se Miroslav Vulićević oporavlja posle operacije prednjih ukrštenih ligamenata.\nFK Partizan je gostovao i na FON-u, gde smo u okviru „Sport bizz” konferencije predstavili novi projekat „Sport media scholl” o kojem su govorili – psihoterapeut i Docent na Fakultetu za medije i komunikacije Gordana Nikić i direktorka marketinga FK Partizan Snežana Filipović.\nKako su šampioni proslavili jesenju titulu i kako je protekao radni doručak možete pogledati na linku ispod…\nPogledajte 2 nove epizode na YouTube kanalu FK Partizan\n'Deca sa Meace' pozivaju na spektakl\nPuno uspeha mom Partizanu na šampionskom putu uz novog šefa stručnog štaba\nBorac - Partizan 0:2 (0:2)


SDT o Hrapoviću: NEMA OSNOVA za krivično gonjenje\nSubota, 17.07.2021 | 08:17\nNi nakon više od pola godine otkad je aktuelna ministarka zdravlja Jelena Borovinić Bojović saopštila da je zbog ozbiljnih propusta njenog prethodnika ministra Kenana Hrapovića došlo do zastoja u pregovorima o nabavci vakcine, čime je ugroženo javno zdravlje, Specijalno državno tužilaštvo nije uspjelo da pribavi dokaze koji bi potvrdili njene navode.\nNaprotiv, rad specijalnog tužioca u ovom slučaju finiširan je zaključkom da nema osnova za krivično gonjenje, piše Dan.\n“Nakon analize prikupljenih podataka i dokumentacije u ovom predmetu Specijalno državno tužilaštvo ocijenilo je da nema osnova za preduzimanje krivičnog gonjenja protiv bilo kog lica za bilo koje krivično djelo za koje se gonjenje preduzima po službenoj dužnosti”, saopštili su iz tog tužilaštva.\nBorovinić Bojović je još u januaru ove godine u jeku pandemije virusa korona saopštila svoje sumnje zbog čega je u svojstvu građanina trebalo da bude i saslušana pred Specijalnim tužilaštvom, iznese svoja saznanja i dokumentuje „ozbiljne propuste svog kolege“ prilikom nabavke vakcina protiv korona virusa i zastoja u nabavci istih.\nU istom periodu i bivši ministar Hrapović je pozvan na saslušanje zbog sumnji na „nesavjestan rad u službi”.\nSaslušanje bivšeg ministra obavljeno je početkom marta, a tu informaciju za Dan su tada potvrdili i specijalni tužilac Milivoje Katnić i Hrapović.\nNišta od nezakonitog postupanja\nBorovinić Bojović je u januaru, u jeku pandemije virusa korona, iznijela podatke koji ukazuju na, kako je kazala, nepravilan i nezakonit rad bivšeg ministra zdravlja i direktora Fonda za zdravstveno osiguranje, gdje se može raditi o krivičnom djelu iz stvarne nadležnosti SDT-a, koje je nadležno za krivično gonjenje javnih funkcionera za krivično djelo zloupotreba službenog položaja i ugrožovanje javnog zdravlja.\nMeđutim, nakon više od pola godine istrage, utvrđeno je da dokaza u tom pravcu nema.\nOvako ce svi oni proci , pojo vuk magarca, svi su mi se smucili i pozicija i opozicija , samo rade za svoje g.uzice


Petković: Bez dijaloga nema napretka, nadam se da će SAD objasniti to Kurtiju - Kosovo Online\nPetković: Bez dijaloga nema napretka, nadam se da će SAD objasniti to Kurtiju\n4. Oktobar 2021. • 12:35\nDirektor Kancelarije za Kosovo i Metohiju Petar Petković izjavio je danas da primena dogovora iz Brisela, o korišćenju nalepnica, funkcioniše bez problema, te da ne očekuje veće probleme, ističući da kosovski premijer Aljbin Kurti ne može da govori ni o kakvoj "epohi reciprociteta", jer je zapravo reč o sprovođenju sporazuma.\nPetković je za TV Tanjug rekao i da je dogovoreno da naredna runda dijaloga počne temom Zajednice srpskih opština, koja se čeka više od 3.000 dana, a na pitanje kada će doći do naredne runde, rekao da Beograd očekuje poziv EU, kojem će se, kao i svaki put, odazvati.\nOn je naveo da korišćenjne stiker režima funkcioniše bez problema, da na svim administrativnim prelazima ima dovoljno nalepnica, te da je ovaj režim jednostavniji u odnosu na ranije, pa će biti i manje gužve.\n"Mi ćemo učiniti sve da sporazum funkcioniše kako treba, da ima slobode kretanja i očekujemo to od Prištine, kako bismo imali slobodan protok robe, ljudi, usluga. Ne očekujem veće probleme", rekao je Petković.\nOn je podsetio da je rešenje sa nalepnicama privremeno, dok će trajno rešenje tražiti Radna grupa sastavljena od predstavnika EU, Beograda i Prištine u narednih šest meseci, posle čega će predlog rešenja biti predstavljen dijalogu na vioskom nivou.\n"Dakle, 21. april 2022. godine je vezan za završetak rada Radne grupe i ništa više od toga", ukazao je Petković.\nOn je istakao i da Kurti greši i ne govori istinu kada priča o reciprocitetu, jer nije reč i o kakvoj "epohi reciprociteta", već o poštovanju sporazuma.\n"Odnosi Beograda i Prištine ne mogu da se zasnivaju na asimetričnom odnosu, jer je dijalog pokrenut na osnovu odluke Generalne skupštine UN i može da bude isključivo asimetričan, jer je u UN je samo Srbija međunarodno priznata država, a ne tzv. Kosovo. Naši odnosi ne mogu da budu isti, i svi sporazumi su dogovoreni sa tih stanovišta", rekao je Petković.\nOn je ukazao i da je Beograd zadovoljan sporazumom, ali je pozicija Srbije vrlo teška, jer je, manevarski prostor, kaže, "na vrhu čiode".\nKomentarišući izjavu Artana Abrašija da na KiM neće biti Zajednice srpskih opština, dok je Samoopredeljenje na vlasti, Petković je rekao da je dogovoreno da naredna runda dijaloga počne temom ZSO, koja se čeka više od 3.000 dana.\n"Ne tražimo ništa dodatno, već da se poštuje dogovpr, na koji su potpis stavili i Beograd i Priština i EU. ZSO je ključ i osnov da bi nastavili sa normalizacijom odnosa", rekao je Petković.\nPonovio je da je Priština prekršila sporazum i presudom Ivanu Todosijeviću, a da je važno što je EU stavila do znanja da je Priština prekršila sporazum.\n"Bili smo jasni i kada je reč o zahtevu i stavu prema Lajčaku i EU da, ako želimo normalizaciju odnosa, mora da se reši pitanje presude Ivana Teodosijevića, u skladu sa Briselskim sporazumom. Neka isprave sramnu presudu", rekao je Petković.\nKako kaže, sve što se dešavalo sa tablicama, i kriza koju je generisao Aljbin Kurti biće i veća, ako Priština ne ispoštuje ono što še tiče Todosijevića.\nNa pitanje kada će biti naredna runda dijaloga, Petković je rekao da se očekuje poziv EU, na koji će se Beograd, kao i svaki put odazivati.\n"Nadam se da će EU da izvrši pritisak da se Priština vrati na stranu dijaloga, jer kada nema dijaloga imamo krizu i opasnu situaciju", rekao je Petković.\nNa pitanje šta očekuje od pojačanog angažmana SAD, Petković je rekao da se stavovi Beorgada i SAD razlikuju o pitanju KiM, ali da je Gabrijel Eskobar iskusan diplomata, koji je dugo boravio na ovom prostoru, dobro razume prostor Zapadnog Balkana.\n"Svima je jasno da bez dijaloga nema napretka i nadam se da će SAD iskoristiti svoj uticaj u Prištini da to objasne i Kurtiju", rekao je Petković.\nPetar Petković Aljbin Kurti Reciprocitet Sjedinjene Američke Države Priština\nPetković: Zadovoljni smo kako protiče prva faza primene sporazuma\nPetković: Nema besplatnog ručka u Briselu, bitno je da imamo dobar sporazum


Kosovo obeležava deceniju smrti Ibrahima Rugove\nIbrahim Rugova bio je miran i dosledan čovek, arhitekta kosovske nezavisnosti koji je svoj narod usmerio prema prozapadnim vrednostima, rečeno je u četvrtak povodom 10. godišnjice smrti predsednika Kosova.\nDržavni vrh, Demokratski savez Kosova čiji je osnivač bio Rugova, te ostali partijski lideri, odali su počast pokojnom predsedniku polaganjem cveća na njegovom grobu u Prištini.\n„Njegova vizija nas čini da cenimo i da se s poštovanjem sećamo najvećeg lidera, arhitekte i rukovodioca, koji je orijentisao naš narod i našu zemlju prema prozapadnim vrednostima i prema doživotnom prijateljstvu sa Sjedinjenim Američkim Državama“, izjavila je tom prilikom, predsednica Kosova, Atifete Jahjaga.\nIsa Mustafa i Hašim Tači na Rugovinom grobu\nRana smrt Ibrahima Rugove predstavljala je najjači udarac za narod i institucije Kosova, kazao je na komemorativnoj akademiji, premijer i lider Demokratskog saveza Kosova, Isa Mustafa.\n„On nas je napustio upravo na samom kraju teškog i dugog procesa nezavisnosti Kosova i međunarodnog priznanja, jer, kako je sam predsednik Rugova rekao, Kosovo je de facto bilo nezavisno od juna 1999.“, istakao je Mustafa.\nGovoreći o Rugovinoj biografiji, Mustafa je kazao da intelektualna dimenzija, humanizam i retka mudrost koji su ga karakterizovali, pretvorili su ga ne samo u političkog i istorijskog vođu, već je bio i duhovni vođa naroda Kosova.\n„Sasvim je prirodna bezmerna ljubav koju su građani Kosova izrazili, izražavaju i koju će uvek osećati za čoveka koji ih je vodio tokom najtežeg vremena“, rekao je Mustafa, dodajući da će budućnost još više ojačati jaku vezu građana Kosova zahvaljujući viziji Ibrahima Rugove.\nPrvi zamenik premijera i lider Demokratske partije Kosova, Hašim Tači, je prilikom odavanja počasti, visoko ocenio svestrane političke, institucionalne i akadamske napore Ibrahima Rugove za slobodu i nezavisnost Kosova.\nKao deo političkog nasleđa Ibrahima Rugove, smatra se njegovo angažovanje na jačanju Kosova kao demokratske države, uključene u porodicu evropskih zemalja, te u stalnom prijateljstvu sa SAD-om.


Ustavni sud BiH: Šume nisu u vlasništvu Republike Srpske - Politički.rs\nUstavni sud BiH utvrdio je da pojedine odredbe Zakona o šumama Republike Srpske nisu u skladu sa Ustavom BiH, odnosno one odredbe u kojima se navodi da su šume na području tog entiteta vlasništvo Republike Srpske.\nNa osnovu ranije prakse iz nekoliko odluka, od kojih je vodeća o statusu državne imovine BiH, Sud je zaključio da Republika Srpska kao entitet u okviru BiH nema ustavnu nadležnost za rešavanje pitanja državne imovine sve dok se to ne reši odgovarajućim zakonom na nivou BiH, izjavio je registrar Ustavnog suda BiH Zvonko Mijan.\nSrpski član Predsedništva BiH Milorad Dodik je povodom ovakve odluke Ustavnog suda BiH pozvao sve političke partije iz Republike Srpske da se okupe i u Narodnoj skupštini “ponište sve što je izvan Ustava”.\n“Pozivam ih da se okupimo u Narodnoj skupštini RS i poništimo sve što je izvan Ustava i da kažemo da hoćemo da prihvatimo dejtonsku BiH i da nas ne zanima nikakav Visoki predstavnik, pogotovo ovaj koji se lažno predstavlja i koji bi donosio neke odluke”, kazao je Dodik.\nOn je pozvao građane RS da “shvate ozbiljnost situacije”.\n“Ne mogu briselske diplomate i sarajevska politika da nam prave zemlju, jer u takvoj BiH mi nećemo da budemo”, istakao je on.\nPoslanik Demokratskog narodnog saveza (DNS) u parlamentu BiH Nenad Nešić izjavio je da je nova odluka Ustavnog suda “skandalozna”, da dovodi do nove eskalacije odnosa u toj zemlji i “još jednom potvrdjuju da je BiH nemoguća zemlja”.\n“Ustavni sud BiH se pokazao kao oružje i instrument u rukama bošnjačkih političara. Šume Republike Srpske pripadaju Srpskoj. Republika Srpska ne može da pristane na ovakve zahteve i na ovakve odluke Ustavnog suda BiH”, istakao je on.\nTagged: BIH, REPUBLIKA SRPSKA, ŠUME, USTAVNI SUD BIH


Rutina nege protiv starenja kože - Kiehl's\nVaša najbolja rutina za negu kože protiv starenja\nVaša vrhunska nege protiv starenja kože\nBilo da tek počinjete da primećujete rane znakove starenja ili želite vidljivo da smanjite fine linije i bore, naša rutina za negu kože protiv starenja može vam pomoći u rešavanju problema sa kožom. Zagladite „bore smejalice” i nazolabijalne bore, vidljivo smanjite znakove starenja i učvrstite kožu Kiehl’sovim proizvodima protiv bora i otkrijte zdravu kožu koja izgleda mlađe.\nOčistite nečistoće penastim gelom za pranje lica\nUjutro i uveče osvežite svoju kožu dubinski pročišćujućim pjenastim gelom za čišćenje lica. Formulisan sa ekstraktom nevena, ovaj kremasti gel se aktivira u dodiru s vodom i stvara gustu penu koja čisti prljavštinu, masnoću i nečistoće.\nTrenutno osvežava i revitalizuje kožu\nFormulisan sa nevenom i glicerinom\nPomaže koži da izgleda i deluje čisto i sveže\nNakon čišćenja, „prvi korak” u vašoj rutini za zaštitu kože protiv starenja jeste uključivanje esencije za lice u rutinu nege. Ova jedinstvena i baršunasta formula radi nežan piling i efikasno priprema kožu za druge tretmane protiv starenja, serume i kreme.\nPomaže u vidljivom smanjenju finih tankih linija, kože bez sjaja i grube teksture kože tokom vremena\nPojačava blistavost i zaglađuje kožu za mladalački izgled\nFormulisan sa ekstraktom korena florentinske perunike, lipohidroksilne kiseline i natrijum hijaluronatom\nEfikasno priprema kožu za ciljane tretmane i proizvode protiv starenja\nVidljivo smanjite bore serumom sa vitaminom C\nSnažan serum je ključan korak za rešavanje linija i bora. Unapredite svoju rutinu efikasnim serumom s vitaminom C kako biste zagladili teksturu kože i vidljivo smanjili linije i bore. Formulisan sa 12,5 % vitamina C i hijaluronskom kiselinom, ovaj snažan serum protiv bora pruža i antioksidativnu zaštitu.\nZaglađuje teksturu kože i povećava sjaj\nFormulisano sa snažnom kombinacijom od 10,5 % čistog vitamina C, 2 % askorbil glukozida i hijaluronskom kiselinom\nPruža antioksidativnu zaštitu, kao pomoć u obrani od slobodnih radikala\nOsetljivo područje oko očiju je često prvo mesto koje pokazuje znakove starenja. Čak i ako tek počinjete da primećujete fine linije oko očiju, nanesite kremu za oči s pro-retinolom da biste trenutno zagladili, osvežili i smanjili natečenost. Samo hidratantni tretman protiv starenja pomaže vidljivom smanjenju finih linija i podočnjaka tokom vremena, kako bi se postigao glađi, mlađi izgled.\nFormulisano sa pro-retinolom, vitaminom C i ekstraktom semenki grožđa\nJednostavno se upija i trenutno osvežava područje oko očiju\nDanju i noću koristite kremu za lice protiv bora da biste zagladili fine linije i učvrstili kožu. Formulisana da deluje na 7 ciljeva, ova omiljena krema podiže, zaglađuje, učvršćuje, vraća teksturu i vlaži kožu, kako bi izgledala mlađe.\nPomaže u podizanju i učvršćivanju kože, dok istovremeno zaglađuje grubu teksturu\nFormulisana sa hijaluronskom kiselinom, jasmonskom kiselinom i ekstraktom stabla bukve\nZaštitite kožu od sunca s dnevnom kremom za lice sa zaštitnim faktorom\nNezavisno od godišnjeg doba ili tipa kože, potrebna vam je dnevna krema za lice sa zaštitnim faktorom, kako bi Vas zaštitila od sunčevih zraka. UVA i UVB zraci mogu oštetiti kožu i takođe uzrokovati pojavu ranih znakova starenja. Zaštitite kožu od sunca laganom hidratantnom kremom za lice s UV zaštitom koje takođe vidljivo smanjuje znakove starenja.\nVidljivo smanjuje bore, pege od sunčanja i grubu teksturu*\nObogaćeno vitaminom E i formulisano sa UVA/UVB tehnologijom\nPomaže u odbrani protiv ranih znakova starenja koje uzrokuje sunce\nNahranite kožu tokom noći obnavljajućim uljem za lice\nVaša koža se najbolje oporavlja tokom noći, pa nanesite hranljivo ulje za noćnu njegu da biste obnovili kožu tokom spavanja. Obogaćena mešavinom destilovanih botaničkih ulja, ova omiljena formula pomaže u smanjivanju finih linija, zaglađuje teksturu kože i povećava sjaj da bi koža do jutra izgledala mlađe.\nHrani kožu tokom noći i na taj način podstiče obnovu umorne kože\nFormulisano sa aromatičnom mešavinom esencijalnog ulja lavande, ulja noćurka i skvalana\nOstavlja kožu mekom, zaglađenom i hidriranom\nPet noći zaredom preskočite svoje noćno sredstvo za hidrataciju i koristite baršunastu masku za lice protiv bora da biste učvrstili i zagladili lice dok spavate. Obogatite svoju rutinu nege kože protiv starenja našom noćnom maskom i osetite trenutni efekat učvršćivanja.\nFormulisana sa ekološki uzgojenim listom đumbira i ekstraktom semenki hibiskusa


Vesti online / Vesti / Svet / "Ataturk" ponovo otvoren, iz Beograda otkazana dva leta za Istanbul\n"Ataturk" ponovo otvoren, iz Beograda otkazana dva leta za Istanbul\nAvioni su u sredu ujutru ponovo počeli da poleću i sleću na istanbulski aerodrom Ataturk, posle terorističkog napada u kojem je poginulo najmanje 36 ljudi, ali zbog višečasovnog prekida u aviosaobraćaju putnike ipak čekaju značajna kašnjenja, javljaju turski mediji.\nAerodrom radi, ali avioni poleću sa velikim zakašnjenjem\n- Aerodrom je otvoren za poletanja i sletanja u 2.20 časova, a aviosaobraćaj je vraćen u normalu - izjavio je turski premijer Binali Jildirim na konferenciji za štampu.\nTurska agencija Dogan je, pozivajući se na zvaničnike aviokompanije "Turkiš Erlajns", objavila da su letovi krenuli posle pet časova izjutra i da su prvi sleteli avioni iz Tajpeja, Manile i Seula.\n* Jezive scene iz Istanbula: 36 mrtvih, više od 100 ranjenih\nAmerička Federalna uprava za avijaciju takođe je ukinula zabranu letova između SAD i Istanbula, nedugo pošto je aerodrom u tom gradu ponovo otvoren.\nTurske vlasti su počele da puštaju putnike koji su bili zatvoreni u avionima na pistama tek posle četiri sata izjutra, dok "Turkiš Erlajns" navodi da oko 1.500 putnika i dalje čeka u tranzitnoj zoni aerodroma.\nAerodrom "Nikola Tesla" saopštio je da, usled aktuelnih dešavanja na aerodromu Ataturk u Istanbulu, danas iz Beograda neće biti obavljena dva leta - kompanija "Er Srbija" i "Turkiš Erlajns" ka tom aerodromu.


DA LI NAŠI POSLANICI ZNAJU ŠTA JE STID?\nMora se priznati da novi zakonski predlog koji reguliše pitanje poslaničkih penzija pokazuje da naši, odgovornim poslom teško opterečeni, poslanici uveliko napreduju. Posle zahteva da im se u jelovnik uvedu kolači, sada su otišli korak dalje pa po hitnom postupku donose zakon kojim će se regulisati njihov poslanički položaj i omogućiti im da se bez straha bore protiv korupcije. Čak se čulo objašnjenje da Skupština tako postaje samostalnija i odnosu na izvršnu vlast jer ona konačno dobija svoj budžet. Samo niko od poslanika da se priseti da su to pre svega sredstva poreskih obveznika i građana koji su birali svoje predstavnike da se pre svega bave javnim poslovima, a ne uređivanjem poslaničkih privilegija i njihovih beneficiranih penzija. Naš Parlament je inače poznat kao mesto teških i često nedostojnih političkih okršaja, oštrih verbalnih duela i neobuzdanih prepucavanja.\nČesto se može čuti ocena da naši političari nisu u stanju da ostvare političko jedinstvo oko najvažnijih društvenih pitanja i problema. Ali ovoga puta su nas oni ipak demantovali. Spremni su oni itekako da ostvare političko jedinstvo kada je u pitanju odbrana njihovih najprozaičnijih ličnih i materijalnih interesa: sve poslaničke grupe, osim poslanika DS, veoma lako su se složile oko predloga zakona o poslaničkim penzijama. To je gotovo idilično jedinstvo, kakvog dugo nije bilo u Skupštini. Interesantno je da ni poslanici DS nisu u načelu bili protiv ovih zakonskih odredbi, oni su imali proceduralne i formalno- pravne primedbe. Prosto je milina slušati objašnjenja poslanika Srpske Radikalne Stranke koji sebe predstavljaju kao velike borce za socijalnu pravdu i interese običnih ljudi kako objašnjavaju istorijsku nužnost donošenja zakona kojim se regulišu poslaničke penzije. Glavna argumentacija je sadržana u tvrdnji da se tako pomaže poslanicima da ne postanu socijalni slučajevi, a navodi se i argument o ekonomskoj nezavisnosti poslanika koji će imati obezbeđenu penziju kada završe svoje mukotrpne poslaničke mandate.\nZanimljivo je da ni naši istaknuti liberali i gorljivi zagovornici slobodnog tržišta i konkurencije odjednom prihvataju stanovište da treba obezbediti sigurnost poslanicima i osloboditi ih svakog rizika u njihovom političkom delovanju. To zakonsko rešenje o poslaničkim penzijama zagovaraju oni naši liberali koji nam stalno govore da građani ne razumeju i uporno ne prihvataju osnovnu filozofiju tranzicije i nisu spremni da prihvate nikakav ekonomski i socijalni rizik. Ova sramna zakonska inicijativa jasno nam govori kako se kod nas shvata politika i u kolikoj meri je izopačen karakter našeg političkog života. Politika je u našim uslovima odavno prestala da bude delatnost u kojoj se ostvaruje javno dobro i konstituiše politička vrlina. Ona je danas ogoljena pragmatična podela plena u kojoj nema mesta za političke ideale i ostvarivanje temeljnih demokratskih načela. Ovaj zahtev za poslaničke beneficirane penzije samo je još jedno u nizu svedočanstava političke beskrupuloznosti i potpune otuđenosti naše "političke elite" od realnog života. Oni na ovaj način sebe deklarišu i potvrđuju kao zatvorenu i sebi dovoljnu političku kastu koja vodi računa iznad svega o svom održanju na vlasti i svojim ličnim interesima.\nA kako izgleda život birača koji još uvek poseduju onu elementarnu građansku svest i još uvek izlaze na izbore? Prema poslednjim podacima 80 odsto penzionera , njih 900.000 u Republici ima penzije do 12.ooo dinara. U najugroženiju grupu koja se nalazi na granici gladi spadaju 98.000 penzonera koji primaju do 3.842 dinara mesečno. Čak 317.000 ili 25,5 odsto prima penzije ne veće od 5.700 dinara što je po evropskim standardima ispod granice siromaštva. Plate poslanika Skupštine Srbije iznose nešto manje od 35 hiljada dinara. Ukoliko poslanik ostvari prava na sve dodatke, po sadašnjoj računici on državu košta 56 hiljada dinara i to bez dnevnica. Ovo su elementarne činjenice o dubokoj socijalnoj krizi u kojoj se Srbija nalazi.\nAli to nije dovoljan povod za naše poslanike da svoj rad u Parlamentu posvete rešavanju pre svega teških socijalnih pitanja građana. Umesto toga oni po hitnom postupku donose zakon o poslaničkim privilegijama. To je još samo jedan dokaz više da je politika u ovoj zemlji odavno postala delatnost u kojoj nema mnogo mesta za rešavanje realnih i životno važnih ekonomskih i političkih problema. Radi se jednostavno o bahatosti i svojevrsnoj osionosti narodnih poslanika koji su se usudili da po hitnom postupku predlože zakon o poslaničkim penzijama u zemlji u kojoj ljudi svakodnevno ostaju bez posla i bez mogućnosti da ostvare bilo kakav osnov za penziju. Ovaj nedostojni poslanički predlog zakona govori o gubljenju elementarnih moralnih principa i već poznatoj političkoj praksi potpunog odsustva stvarne veze sa životnim problemima građana koji su sve više izloženi razornim udarima tranzicije.\nU prvim reagovanjima na ovaj sramni predlog zakona postavilo se pitanje njegove retroaktivnosti i ustavnog osnova za njegovo donošenje. Međutim, ovde se otvara značajniji problem, a odnosi se na jednakost građana pred zakonom i ostvarivanja principa vladavine prava. Ovim predlogom poslanici postaju neka vrsta zaštičene političke kaste koja ima tu privilegiju da mimo postojećih zakona ostvaruje pravo na povlašćenu penziju. Kakva je onda stvarna uloga Parlamenta ako on ne brani pre svega jednakost građana pred zakonom i donosi rettroaktivne zakone za ličnu upotrebu njegovih poslanika. Parlament koji ne ostvaruje pretpostavke za vladavinu zakona i pravne države gubi svaki legitimitet i smisao. To se upravo dešava sa našim Parlamentom, jer on ruši ovakvim predlogom osnovu svoga postojanja i delovanja.\nOd uvođenja višestranačkog političkog sistema Narodna Skupština se nije afirmisala kao vrhovna zakonodavna vlast i najuglednija politička ustanova u zemlji. Po svim istraživanjima Narodna Skupština spada među institucije sa najnižim rejtingom u našoj javnosti. To svakako nije slučajno, a ovaj zahtev za hitnim postupkom za donošenje zakona o poslaničkim penzijama sigurno će još više obesmisliti ne samo Parlament već će dalje urušiti značaj politike i demokratije u našem društvu. Jedna od sigurnih posledica biće i još veća i šira apstinencija biračkog tela. Ali to sigurno mnogo ne zabrinjava našu poslaničku bratiju, jer oni mnogo i ne mare što na izbore izlazi sve manje građana, oni imaju važnija posla , da obezbede svoje doživotne privilegije, jer jedino tako mogu da nastave svoj mukotrpni poslanički posao koji je najbolja preporuka za sticanje beneficirane penzije. Jedina prava reakcija na ovu najnoviju jedinstvenu poslaničku inicijativu može se izraziti u pitanju da li naši poslanici znaju da se stide i da li su smetnuli sa uma u kakvom društvu žive.\n27 Oktobar 2004 godine


Potpisivanje Konvencije UN-a o međunarodnim poravnanjima postignutim medijacijom (Singapurska konvencija o medijaciji)\nSingapur, 7.avgust 2019.godine\nU Singapuru 7. avgusta 2019.godine Crna Gora je sa još 45 država, među kojima su bile i SAD, Kina, Turska, Izrael, Ukrajina, Srbija i Sjeverna Makedonija, potpisala Konvenciju UN-a o međunarodnim poravnanjima postignutim medijacijom (Singapurska konvencija o medijaciji). Na ceremoniji potpisivanja bili su prisutni delegati iz preko 70 država i regionalnih organizacija, uključujući EU, Australiju i Švajcarsku, koje su podržale potpisivanje Singapurske konvencije.\nSingapurska konvencija izražava aktuelni svjetski standard u odnosu na temu kojom se bavi, a to je izvršenje poravnanja koja su postignuta kao rezultat postupka medijacije.Tema izvršenja medijacijskih poravnanja danas je jedna od najvažnijih svjetskih tema koje se odnose na medijaciju i druge načine alternativnog rješavanja sporova. Ona je takođe aktuelna i u evropskim reformama procesnih zakona. Naime, da bi se potpuno iskoristile prednosti medijacije, kao načina alternativnog rješavanja sporova, važno je da se omogući da sporazumi (poravnanja) sklopljeni u medijaciji ne budu samo obaveza koju stranke dobrovoljno izvršavaju, nego i izvršni naslov koji se po potrebi može izvršiti ne samo po domaćim propisima nego i u drugim državama, i to po jedinstvenim i harmonizovanim pravilima. Bez odgovarajuće osnove u zakonima i međunarodnim instrumentima, radi prinudnog izvršenja poravnanja postignutih u medijaciji trebalo bi pokretati sudski parnični postupak, što opterećuje sudove, a medijaciji umanjuje efikasnost.\nZato je Singapurska konvencija o medijaciji, kao prva međunarodna konvencija koja propisuje uniforman i efikasan pravni okvir za prinudno izvršenje medijacijskih poravnanja, veoma važan instrument za harmonizaciju prava alternativnog rješavanja sporova u Evropi i svijetu.\nIako se Singapurska konvencija o medijaciji odnosi samo na izvršenje poravnanja koja su postignuta u postupku međunarodne medijacije privrednih sporova, njen je pristup načelno primjenljiv i na druga područja pa tako može da posluži i u reformskom procesu jedinstvenog uređenja alternativnog rješavanja sporova u Crnoj Gori i samim tim modernizaciji nacionalnog pravnog okvira za alternativno rješavanje sporova.\nCrna Gora se svojim politikama pravosudnih reformi i donošenjem relevantnih strateških dokumenta opredijelila za podsticanje primjene medijacije kao načina rješavanja sporova, što ide u prilog i naporima koji se ulažu u pogledu pridruživanja EU koja takođe vodi politiku podsticanja primjene alternativnog rješavanja sporova. Kako za domaće, tako i za međunarodne građanske, privredne, radne i druge vrste sporova važno je da se medijacija može sprovesti brzo, efikasno i stručno. Shodno tome može se reći da Crna Gora prihvata osnovne postavke Singapurske konvencije prema kojima je za adekvatno uređenje medijacije bitno urediti pravnu snagu i propisati adekvatne uslove za izvršenje poravnanja postignutih medijacijom.\nU sklopu ceremonije potpisivanja Singapurske konvencije organizovana je i Nedjelja medijacije koja je okupila oko 1500 delegata i to visokih državnih zvaničnika, predstavnika UN i drugih međunarodnih organizacija, vodećih međunarodnih medijatora, privrednika, pravnika, kao i predstavnike akademske zajednice i studente koji su učestvovali na međunarodnom takmičenju iz medijacije.


NiP Brčko: Nedopustivo je vladajući dijele narod zarad jeftinih političkih poena – BDC TV\n15/09/2020 15/09/2020 BDC Desk\nU svojoj izjavi za Srnu, gradonačelnik Brčko distrikta BiH Siniša Milić najavio je da će 15. septembra u Brčko distriktu BiH biti obilježen Dan srpskog jedinstva, slobode i nacionalne zastave. On je u izjavi kazao da je Brčko distrikt BiH vlasništvo oba entiteta te da je bespotrebno otvarati pitanje da li će to biti obilježeno ili ne. Podsjećamo gradonačelnika Brčko distrikta BiH da je 8. marta 2000. godine međunarodnom arbitražom osnovan Brčko distrikt BiH, samostalna administrativna jedinica koja ne pripada ni jednom od entiteta a nad kojim suverenitet imaju institucije Bosne i Hercegovine. U mjesecu martu gradonačelnik Brčko distrikta BiH napustio je sjednicu Vlade i protivio se obilježavanju Dana nezavisnosti Bosne i Hercegovine. Gradonačelnik je tražio odgovorne za postavljanje službenih obilježja Brčko distrikta BiH u centru grada, obilježja države koja je domovina svih njenih naroda i narodnosti. Nedopustivo je da se nakon više od 20 godina u Brčko distriktu BiH stvaraju nacionale podjele zarad jeftinih političkih poena. Brčko distrikt BiH kao lokalna zajednica u svome političkom djelovanju treba da bude primjer za oba bosanskohercegovačka entiteta, da bude linija spajanja a ne razdvajanja i podjela. Poštovani gradonačelniče Miliću, da li ste Vi gradonačelnik svih naroda koji žive u Brčko distriktu BiH ili zastupate interese samo jednoga naroda i prezentirate naredbe koje dolaze sa vrha Vaše stranke?\nOsuđeni za ratne zločine u Brčkom uhapšen po međunarodnoj potjernici u SR Njemačkoj


Mladi iz Ulcinja na sajmu u Skadru – Portal Ulcinj\nMladi iz Ulcinja…\nMladi iz Ulcinja na sajmu u Skadru\n“Turistički sektor je prošle godine prošao kroz težak period. Čini se da sada, ipak, dolaze bolje dani. A ko, kao naši mladi, sa svojom energijom, pozitivnošću, dobrom voljom koju imaju, mogu da doprinesu uspjehu te važne grane za sve nas“, kazala je Valbona Doçi iz organizacije World Vizion Albania.\nOna je to rekla u izjavi za medije na sajmu “Putevi razvoja karijere u sektoru turizma“, koji je održan u Skadru za učenike srednjih stručnih škola iz Ulcinja i Skadra.\nOva dva grada imaju dugu i plodonosnu saradnju u ovoj oblasti, ali ona nije nikada formalizovana, nego su ljudi uglavnom bili prepušteni samosnalaženju. Naime, kako navodi Almedina Dodić iz NVO Novi Horizonti, mnogi mladi ljudi iz regije Skadra rade na sezonskim poslovima u Ulcinju, posebno u oblasti turizma i ugostiteljstva.\n„Mi smatramo da je veoma važno da stvaramo mostove saradnje među mladima. Samo na taj način mi ćemo moći da ubuduće stvaramo različita partnerstva u svim oblastima, pa i u biznisu“, dodala je ona.\nPrirodni potencijali Ulcinja i Skadra sa oko 40 kilometara obale, od kojih pješčane plaže čine polovinu, te biznisi koji se na to naslanjaju, predstavljaju veoma dobru mogućnost za zapošljavanje i prihode mladih. Posebno zbog činjenice da je svake godine sve izraženiji problem nedostatak kvalifikovane radne snage.\nUlcinj i Skadar su privilegovani u turističkom smislu, zahvaljujući prirodnim resursima, geografskom položaju, kulturnoj raznolikosti itd., ali, nažalost, ove činjenice nijesu u direktnoj proporciji sa stvarnim stanjem i stopom zaposlenosti mladih u Crnoj Gori i Albaniji. U obje ove regije postoje relativno visoke stope nezaposlenosti mladih, pa je zato i procjena ovog projekta da sektor turizma može biti nosilac bržeg i održivog razvoja prekograničnog regiona, čineći ga poželjnom destinacijom kako za strane posjetioce, tako i za život i prosperitet mladih ljudi.\nKroz ovaj projekat već se grade nova partnerstva između organizacija i institucija iz Albanije i Crne Gore, na način da se mladima u prekograničnoj regiji otvaraju šanse da se bolje upoznaju, razmjenjuju iskustva i pokrenu konkretnu saradnju u oblasti turizma.\nSrednjoškolci koji su uključeni u ovaj projekat već se opremaju posebnim vještinama koje će ih učiniti konkurentnim na tržištu rada i to će nesumnjivo povećati njihovu zapošljivost, ali i uticati na ekonomsko osnaživanje njihovih zajednica.\nUlcinjski srednjoškolci su, inače, za sajam u Skadru pripremili turistički vodič „ZA VIKEND U ULCINJU“, koji je naišao je na veliko interesovanje posjetilaca sajma.\nDogađaj je organizovan u prijateljskom formatu gdje su mladi iz Ulcinja i Skadra imali priliku da uspostave kontakte i razmjene međusobna iskustva, iskažu svoje kreativne vještine, predstave turističke potencijale prekogranične regije kroz kataloge i turističke vodiče, kao i da promovišu specijalitete tradicionalnih kuhinja oba ova grada. Mladi su takođe imali mogućnost da komuniciraju sa predstavnicima različitih privrednih subjekata kako bi istražili mogućnosti angažmana tokom predstojeće ljetnje sezone.


Mobilni Blog::Nokia Lumia 820 ispunjava očekivanja\nNokia Lumia 820 ispunjava očekivanja\nNokia Lumia 820 je telefon koji se na tržištu pojavio u Novembru 2012 godine i predstavlja deo prvog talasa smartphone uređaja sa Windows Phone 8 operativnim sistemom. Nokia Lumia 820 ispunjava očekivanja ili sa barem tako čini na prvi pogled, ali hajde da se detaljnije pozabavimo ovim modelom srednje klase.\nImali smo prilike da se na našem blogu pozabavimo sa modelom Lumia 920, i mi smo ovaj model doživeli kao jeftiniju verziju tog modela visoke klase, dok bi se Nokia Lumia 820 mogla svrstati u model srednje klase. Za one koji su imali prilike da vide model Lumia 710, ovaj model će delovati vrlo poznato (barem kada je dizajn u pitanju). Dimenzije ovog modela su 123.8 x 68.5 x 9.9 mm,, težak je 160 grama, maska je izrađena od glatke plastike (polikarbonit), i kada rezimiramo i saberemo ove informacije dolazime do jedne skladne celine, i telefona koja lepo leži u rukama . Nekome će ovaj model ipak možda delovati pomalo “bucmasto” i masivno, ali mi smo njegovu masu doživali kao pozitivnu jer na prvi dodir ovaj model deluje čvrsto i kompaktno. Još jedan dokaz ove kompaktnosti doživeli smo kada smo skidali zadnji poklopac (dosta se teško skida), a ovaj zadnji poklopac pokriva bateriju, ispod baterije se nalazi ležište za Micro Sim i Micro SD karticu. Sve u svemu, dizajn ovog modela se neće naći na postolju kada se budu delile medalje, ali ne bi bili realni ni dag a smestimo u dno kvaliteta dizajnerskog spektra.\nNokia Lumia 820 ispunjava očekivanja kada je u pitanju displej, naime, ovaj model je opremljen ClearBlack AMOLED displejom od 4.3 inch-a sa rezolucijom od 480 x 800 piksela. Ovaj displej je “pozajmljen” sa fantastičnog modela Lumia 900 i nije mu puno trebalo da nas impresionira sa odličnim bojama, uglovima pregleda, kontrastom… Realno je reći, da se teško može naći model koji je bolji po pitanju displeja, u ovom cenovnom rangu.\nProcesor, memorija i interfejs\nProcesor ovog modela je Qualcomm MSM8960 Snapdragon, Dual-core 1.5 GHz Krait, a za grafiku je zadužen Adreno 225 grafički čip. Nokia Lumia 820 ispunjava očekivanja kada je processor u pitanju. Ispostavilo se da je ovaj set tehničkih karakteristika izuzetno efikasan i dostojan pažnje i zahtevnijih korisnika. Kao još jednu pozitivnu starnu ovog modela, a uprkos trendovima ograničenosti na internu memoriju, doživeli smo mogućnost proširivanja iste sa Micro SD karticom do maksimalnih 64GB Inače, interna memorija ovog modela je 8GB i 1 GB RAM memorije. Iako je interfejs svih WP8 modela zamišljen kao jedan concept, i pored prepoznatljivog operativnog sistema kod ovog modela je Nokija pružila opcije kao Push otključavanje displeja, ili opciju koja pritiskom taster za podešavanja glasnoće zvuka na displeju aktivira kontrolu muzike, plejera. Joše jedan primer praktičnog poboljšanja ovog OS-a predstavljen je u vidu držanja taster kamere koji dužim držanjem taster otključava displej i automatski ulazi u mode slikanja.\nNokija je ostala dosledna živim bojama i kod modela Lumia 820\nKada su u pitanju konekcije ovog modela Nokia Lumia 820 ispunjava očekivanja, i može se pohvaliti “celim paketom”. Ovaj model poseduje podrazumevanu quad-band 3G konekciju sa HSPA, a prijatno je iznenađenje 4G LTE konekcija koju do sada nismo često sretali u modelima srednje klase. Od “lokalnih” konekcija ovaj model podržava dual-band Wi-Fi, Wi-Fi Direct, i hotspot, Bluetooth 2.1 (bez ograničenja konekcije, ima podršku transfera fajlova) i veoma popularnu NFC konekciju.\nNokia Lumia 820 je opremljena kamerom od 8MP, i slike koje ovaj model pravi su maksimalne rezolucije 3264 x 2448 piksela, a tu je i poseduje Dual LED blic podršku za slikanje u uslovima smanjene osvetljenosti. Korisnički interfejs kamere ovog modela je prilično jednostavan, i sumnjamo da će bilo koji budući korisnik ovog modela imati poteškoća prilikom baratanja kamerom. Od aktivacije kamere ovog modela do trenutka samog slikanja potrebno je par sekundi, što je malo više nego što smo navikli kod kamera modela novije generacije. Sve u svemu, kamera ovog modela je negde iznad proseka za model srednje klase, dok je Video zapis premašio očekivanja za uređaj ove klase. Video zapisi ovog modela su u 1080p 720p kvalitetu, a LED blic se može korisiti i kao video svetlo.\nZvuk u toku poziva i baterija\nOvaj model se može pohvaliti razgovetnim i glasnim zvukom sagovornika, i nismo iskusili bilo kakvih preoblema sa prijemom signala. Zvuk zvona modela Lumia 820 nije među najglasnijim modelima, ali propušteni pozivi koje niste čuli su malo verovatni! Baterija kojom je ovaj model opremljen je Li Ion 1650mAh i prema testiranjima iste, rezultati ukazuju da sa jednim punjenjem dobijate trajanje od 40 časova pri 1h 3G razgovora, 1h web browsing-a, i 1h pregleda video sadržaja dnevno. Ovi rezultati su solidni, i možemo reći da Nokia Lumia 820 ispunjava očekivanja i na ovom važnom polju!\nWindows Phone 8 ovom modelu i njegovom korisniku pruža veliki broj opcija\nAko bi se prema ovom modelu postavili kritički, zamerili bi mu nedostatak inspirativnosti Nokijinog dizajnerskog tima, i malo veću masu, ali kada se pod lupom traži mana nečemu, uglavnom se i nađe. Definitivno deluje da je ovaj model koncipiran da “čvrstim temeljima”, i predstavlja oličenje kompletnog telefona srednje klase koji se ni u jednom segment mobilne telefonije neće specijalno istaći, ali definitivno Vas neće ni obrukati i ostaviti nezadovoljnim. Ovaj proizvod finske Nokije svome korisniku pruža odličan odnos cene i kvaliteta, i zasigurno spada u dobru trgovinu!\nTAGOVI: Nokia Lumia 820 Nokia Lumia 820 kupovina Nokia Lumia 820 Srbija


Što manje merenja, to manje zagađenja – Poslovni portal o upravljanju otpadom i reciklaži\nBy Reciklaza.biz septembar 10, 2020 novembar 29, 2020\nAgencija za zaštitu životne sredine objavila je na svom sajtu Godišnji izveštaj o stanju kvaliteta vazduha u Republici Srbiji za 2019. godinu. Izveštaj sadrži analizu rezultata merenja koja su se sprovodila u okviru državne i lokalnih mreža za monitoring kvaliteta vazduha, odnosno koncentracije alergenog polena u Republici Srbiji. Kako se navodi, u Izveštaju je data, saglasno postojećoj važećoj regulativi, jedina zvanična ocena stanja kvaliteta vazduha u Republici Srbiji zasnovana na rezultatima referentnog automatskog monitoringa.\nIako je u pitanju jedina zvanična ocena stanja kvaliteta vazduha, zasnovana na podacima iz raspoloživih (ne znači i dovoljnih) resursa, to ne znači i da je stopostotno u skladu sa stvarnim stanjem stvari. Iz tog razloga u potpunosti prenosimo analizu ovog izveštaja Beogradske otvorene škole, iz pera Ognjana Pantića:\n1) Praktično sve veće gradske sredine u Srbiji suočene su sa prekomernim zagađenjem vazduha. Promena u odnosu na prošlogodišnji izveštaj je u činjenici da su Novi Sad i Niš, za razliku od prošle godine, svrstani u gradove sa prekomerno zagađenim vazduhom. Iz te grupe, međutim, ispali su Kragujevac i Sremska Mitrovica. Dok za Sremsku Mitrovicu Izveštaj navodi da „je nedostatak merenja suspendovanih čestica u januaru i februaru dao neadekvatnu sliku da je kvalitet vazduha bio prve kategorije“, ocena kvaliteta vazduha u Kragujevcu je upitna kada se u obzir uzmu dve dodatne informacije iz samog Izveštaja : zabeležen je 51 dan sa prekomernim zagađenjem PM10 čestica. Pored toga, državna merna stanica poslala je 86% validnih satnih vrednosti za ovaj polutant. Uzevši u obzir da važeći propisi navode da se dnevna granična vrednost PM10 čestica ne sme prekoračiti više od 35 dana u godini, kao i da je tražena minimalna raspoloživost podataka 90%, ocena kvaliteta vazduha u Kragujevcu sa pravom se može dovesti u pitanje.\nPrilikom izrade Izveštaja, korišćeni su podaci iz mreže stanica za kvalitet vazduha Agencije za zaštitu životne sredine, Gradskog zavoda za javno zdravlje Beograda, PSUZŽS Vojvodine, gradova Pančeva, Sremske Mitrovice, Užica, Požarevca, Subotice, Kraljeva i Sombora. Agencija navodi i Grad Beograd nije dostavio podatke iz gradske mreže, uprkos ponovljenim zahtevima. Ono što je primetno jeste da se, od stanica na kojima je vazduh ocenjen kao čist, na 13 ne meri koncentracija PM10 čestica, dok se koncentracija PM2.5 čestica ne meri na 16 stanica. Ovi podaci pokazuju da je potrebno dodatno unaprediti monitoring u državnoj mreži, kako bi merne stanice davale podatke o koncentracijama svih zagađujućih materija. Pored toga, broj lokalnih zavoda koji daju doprinos Izveštaju Agencije na dnevni red postavlja i pitanje unapređenja lokalnog monitoringa, što jedinice lokalne samouprave moraju raditi u saradnji sa lokalnim zavodima za javno zdravlje.\nTags istraživanje zagađenje vazduha\nseptembar 11, 2020 u 8:17 am\nU vezi sa izrazom u tekstu “ciljana“ vrednost.\nU Zakonu o zastiti vazduha postoji pojam “ciljna“ vrednost.


Rudar se opet snašao u posljednjem trenutku – Portal RTPV\nNaslovna / Sport / Fudbal / Rudar se opet snašao u posljednjem trenutku\nRTPV 3. Avgusta 2020.\tFudbal Ostavite komentar 209 pregledi\nA sada opet uz dosta finansijskih problema Rudar je iskopirao prošlogodišnji recept, nepotrudivši se da bilo šta bude bolje. A jedan od naših najtrofejnijih i najstarijih klubova (ove godine napunio 100 godina) sigurno zaslužuje bolje.\n“Rudari” su juče pod Golubinjom, samo 13 dana pred početak nove sezone u Telekom 1. CFL (Rudar 15. avgusta gostuje Jezeru), počeli sa radom predvođeni novim trenerom Vukom Bogavcem. Dugogodišnjem pomoćniku i čovjeku koji je uvijek gasio požar kada je trebalo će ubuduće pomagati još jedna legenda kluba bivši golman Miloš Radanović.\nI igrački kadar je koliko – toliko riješen novi igrači Rudara su Dejan Kotorac koji se vratio iz Grblja (prošle sezone odigrao 16 utakmica), Orhan Hajrović koji je stigao iz Jedinstva, Danin Talović koji će konačno dobiti šansu u matičnom klubu, te povratnik Milija Golubović koji je prošle sezone igrao za Podgoricu (18 utakmica, jedan gol). “Rudari” su produžili ugovor sa štoperom Predragom Kašćelanom, dok se vode intezivni pregovori oko ostanka Vula Vujačića, povratka Miloša Zečevića i Nemanje Kartala koji su prethodne sezone igrali za Grbalj.\nRudar se ponovo snašao u posljednjem trenutku, ponovo mnogo kasnije u odnosu na sve ostale prvoligaše, tako da je još jedna neizvjesna sezona pred Pljevljacima…\nPredhodno Trend umirivanja epidemiološke situacije u CG\nSledeće Cijene goriva bez promjena


September 2014 - Page 2 of 5 - Aviokarta.net\nWorld Routes: Aerodrom u Briselu najbolji na svetu\nBriselski aerodrom je proglašen za najbolji aerodrom na svetu za 2014. godinu na dodeli World Routes nagrada u Čikagu.\nU okviru velike vazduhoplovne konferencije World Routes, koja okuplja stotine profesionalaca iz aviosaobraćaja, na ceremoniji svečanog zatvaranja u Čikagu dodeljene su i nagrade u raznim kategorijama.\nAerodrom u Briselu je osvojio i nagradu za najbolji u kategoriji aerodroma\nAir Serbia uvela liniju Beograd – Tirana\nAir Serbia je juče, 23. septembra uspostavila redovnu liniju između Beograda i Tirane.\nJučerašnjim letom obnovljen je aviosaobraćaj između Srbije i Albanije koji je bio u prekidu od kad je Jat Airways ovu liniju ukinuo 2009.\nLetove na liniji Beograd – Tirana će obavljati avioni ATR72.\nSwiss obnavlja flotu Airbusom nove generacije\nLufthansa Group je za svog avioprevoznika Swiss International Airline naručio 15 aviona Airbus A320neo. Uz ovu porudžbinu ostavljena je i otvorena opcija za deset dodatnih letelica.\nAirbusov A320neo je osavremenja verzija klasičnog i veoma popularnog aviona Airbus A320. Neo verzija se odlikuje šarkletima (aerodinamični krilni završeci) koji smanjuju potrošnju goriva, a samim tim i emisiju štetnih\nOva ponuda važi za sve putnike koji u tranzitu provode duže od četiri sata. Ovakvi saloni postoje na terminalima 2\nTurkish Airlines uvodi liniju Istanbul – San Francisko\nOd 13. aprila 2015. Turkish Airlines uvodi redovnu liniju između Istanbula (IST) i San Franciska (SFO).\nTurkish Airlines će na ovoj liniji koristiti avion Boeing 777-300ER sa 337 putničkih mesta u tri klase: ekonomskoj (246), biznis (63) i prvoj (28).\nNa ovoj liniji Turkish će saobraćati u početku pet puta nedeljno: ponedeljkom, utorkom, četvrtkom, petkom i nedeljom,\nHeathrow uvodi piknik pakete za poneti na let\nAerodrom Heathrow u Londonu je prvi u svetu koji je svojim putnicima ponudio mogućnost kupovine gotovih jela koje mogu poneti na svoj let.\nPutnici u ekonomskoj klasi koji su nezadovoljni obrocima koje aviokompanije služe ili nemaju besplatan obrok već moraju da ga kupe mogu sada izabrati da to urade unapred na aerodormu.\nOsmišljena je specijalna termo kutija\nWorld Routes 2014 u Čikagu\nU Čikagu je počela najveća ovogodišnja vazduhoplovna konferencija – World Routes 2014.\nOvakvi forumi na kojima se najvažnije svetske aviokompanije i aerodromi dogovaraju o razvoju novih linija i širenju saobraćaja održavaju se više puta godišnje na svim kontinentima.\nCentralna, globalna konferencija, koja zapravo predstavlja berzu aviolinija, se ove godine održava u Čikagu, od 20. do 23. septembra.\nAir France ugrožen, štrajk pilota ulazi u drugu nedelju\n"Sudbina Air Francea je neizvesna", izjavio je ministar saobraćaja Francuske Alain Vidalies nakon što je sindikat pilota u subotu (20. septembra) doneo odluku da produži štrajk najmanje do petka 26. septembra.\nPiloti Air France sa su u počeli sedmodnevni štrajk 15. septembra, ali su u subotu doneli odluku da sa obustavom rada nastave i dalje.\nAegean nakon oporavka najavljuje ekspanziju\nNakon nedavno objavljenih podataka iz kojih se vidi da se grčki avioprevoznik Aegean Airlines finansijski oporavio slede nove informacije o daljem širenju ove kompanije.\nAegean je uspešno prebrodio tranzicioni period nakon što je preuzeo drugog grčkog avioprevoznika Olympic Air i sada je na red došla ekspanzija.\nOve zime Aegean Airlines, koji je član Star Alliance, planira otvaranje\nU potrazi za nacionalnom škotskom aviokompanijom\nLoganair je najbliže nacionalnoj aviokompaniji što Škotska ima, piše britanski Independent u tekstu u kome razmatra mogućnost osnivanja nove nacionalne kompanije ukoliko na današnjem referendumu bude osnovana i nova nacija.\nIpak, ova mala aviokompanija koja većinom povezuje škotsku visiju sa ostrvima nije ni blizu tradicionalnim ili velikim aviokompanijama kakve se obično mogu smatrati nacionalnim.\nBritish Airways, koji


Uskoro nove sankcije za Iran\nBarak Obama i Nikola Sarkozi prošle godine u Francuskoj\nAmerika i Francuska poručile su da će zajedno raditi na uvođenju nove runde sankcija Iranu zbog spornog nuklearnog programa koji je ta zemlja najavila.\nPosle razgovora u Vašingtonu sa francuskim liderom Nikolom Sarkozijem, američki predsednik Barak Obama izrazio je nadu da će sankcije biti uvedene već "u roku od nekoliko nedelja."\nSarkozi je obećao da će "biti učinjeni svi neophodni napori da bi se osiguralo da cela Evropa bude uključena u režim sankcija".\nZapadne sile sumnjaju da Iran pod okriljem civilnog nuklearnog programa pokušava da proizvede atomsko naoružanje.\nTeheran te optužbe demantuje, uz tvrdnje da je program u potpunosti namenjen za “miroljubive namere”, prvenstveno za stvaranje električne energije.\nNa zajedničkoj konferenciji za novinare sa Sarkozijem u Bijeloj kući, Obama je rekao da "nije zainteresovan za to da se na nove sankcije Iranu čeka nekoliko meseci".\n"Nadam se da ćemo sve završiti ovog proleća i da će sankcije biti uvedene u sledećih nekoliko nedelja”, istakao je Obama.\nPodrška Nemačke i Britanije\nFrancuski predsednik je naglasio da Iran ne može da nastavi svoju "suludu trku" kako bi završio sporni nuklearni program.\nOn je na zajedničkoj konferenciji za novinare sa Obamom, naglasio da je došlo vreme da se "donesu neke odluke”.\nPrema njegovim rečima, radiće sa nemačkom kancelarkom Angelom Merkel i britanskim premijerom Gordonom Braunom na zadobijanju podrške za sankcije.\nMerkelova je ranije sugerisala da ukoliko Savet bezbednosti UN ne može da postigne saglasnost po ovom pitanju onda će Nemačke i druge zemlje, koje imaju isto mišljenje kao i Berlin, možda pokrenuti uvođenje sopstvenih sankcija.\nIranu su do sada uvedene tri runde sankcija - blokirana je trgovina "osetljivog nuklearnog materijala, zamrznuta su finansijska sredstva onima koji učestvuju u nuklearnim aktivnostima i zabranjen je sav uvoz naoružanja dok je podstaknuta pojačana kontrola poslova sa iranskim bankama.\nSAD i njihovi saveznici nastoje da bude uvedena i četvrta runda sankcija čija će meta biti iranska trgovina naftom.\nKada je reč o Bliskom istoku predsednici SAD i Francuske, složili su se u osudi izgradnje izraelskih naselja u istočnom Jerusalimu. Sarkozi je rekao da je stav Francuske prema bezbednosti u Izraelu dobro poznat, ali je osudio najave o izgradnji jevrejskih naselja.\nFrancuski predsednik je izrazio žaljenje zbog "nedostatka mira u tom regionu", jer predstavlja "problem za sve, s obzirom da se na taj način podstiče terorizam širom sveta".\nEvropa najavljuje sankcije Iranu\nIran: Američke sankcije neće nam naškoditi


Očekuje se najoštrija kampanja dosad | Glas javnosti\nPočetna > Politika > Očekuje se najoštrija kampanja dosad\nBEOGRAD - Politički analitičar Đorđe Vukadinović ocenio je juče da će kampanja za parlamentarne izbore 11. maja biti oštrija od većine koje smo gledali poslednjih godina.\nNezavisno od referendumske atmosfere koja će se stvarati, ovi izbori zbilja jesu veoma važni i mogu dugoročno ili bar srednjoročno da trasiraju put srpske politike i društva, kazao je Vukadinović agenciji Beta. Analizirajući pozicije stranaka i koalicija, Vukadinović je ocenio da će glavni cilj „narodnjaka“ - koalicije Demokratske stranke Srbije i Nove Srbije - biti da povrati deo biračkog tela koje lavira između njih, Srpske radikalne stranke i apstinencije.\nPrema njegovim rečima, DSS-NS moraju da se bore za što bolji rezultat, sa kojim bi zadržali „kontrolni paket“ odnosno bili nezaobilazan faktor prilikom formiranja buduće koalicije, a istovremeno se suočavaju sa problemom pozicioniranja u polarizovanoj političkoj atmosferi.\nDSS i NS su upravo izašli iz vlade sa DS i očigledno je da su politički i psihološki udaljeni od DS-a. Politički jesu bliski radikalima, ali je pitanje kako da afirmišu sopstvenu poziciju, a da ne budu „druga“ radikalska opcija jer je tada pitanje ko će glasati za njih, a ne za original - SRS, naveo je Vukadinović.\nOcenio je i da je deo birača DSS-a, koji je gravitirao ka DS-u tokom prethodnih godina uglavnom već nepovratno otišao na tu stranu, te će se DSS boriti da vrati deo svojih birača koji gravitira ka radikalima, a da se istovremeno ne posvađa sa SRS.\n- Teniski rečeno, DSS i Vojislav Koštunica serviraju za opstanak u meču, ne u smislu cenzusa, već u smislu opstanka kao stožernog faktora na političkoj sceni, rekao je Vukadnović. Socijalisti bi, kako je ocenio, ako pređu cenzus mogli da preuzmu ulogu DSS-a, odnosno da budu oni od kojih će zavisiti formiranje vlade. Činjenica da je rukovodstvo SPS-a otvoreno za saradnju i na levo i desno - sa SRS, DSS i DS - u neskladu je sa strukturom i razmišljanjem biračkog tela i to može biti najveći problem SPS-a, upozorio je Vukadinović.


Angažovanje gerontodomaćica u uslovima COVID-19 - Help Net\nAngažovanje gerontodomaćica u uslovima COVID-19\nGerontodomaćice koje su radno angažovane na teritoriji AP Kosovo i Metohija i u novonastalim okolnostima izazvanim virusom SARS-CoV-2 pružaju uslugu Pomoć u kući starijim stanovnicima koji žive na toj teritoriji, poštujući preporuke nadležnih organa.\nPremda ova usluga obuhvata širi spektar aktivnosti kojima se pruža podrška starijim osobama u obavljanju svakodnevnih životnih poslova, od pomoći koja se odnosi na ličnu i higijenu stana, preko nabavke potrebnih namirnica i pomoći u pripremanju obroka, u ovim okolnostima su aktivnosti suženije, a posete gerontodomaćica kraće traju. To znači da se u trenutnim okolnostima posete realizuju kod starijih stanovnika korisnika ove usluge kojima je pomoć neophodna a porodična podrška nedovoljna, i to u smislu nabavke namirnica, lekova kao i ostalih egzistencijalnih potrepština za svakodnevni život. Pored svojih regularnih korisnika, angažovanje gerontodomaćica u pojedinim opštinama je prošireno i na ostale starije stanovnike, odnosno one koji nisu korisnici usluge Pomoć u kući kojima se dostavljaju neophodna sredstva – hrana, lekove, higijenska sredstva. Pojedine starije osobe su korisnici Narodne kuhinje, pa gerontodomaćice odatle preuzimaju hranu. Uz odgovarajući nalog, gerontodomaćice podižu novčana sredstva po osnovu novčane socijalne pomoći za korisnike.\nPrilikom poseta, u potpunosti se poštuju zdravstvene preporuke a radi sprešavanja širenja bolesti COVID – 19 izazvane virusom SARS-CoV-2 kao i preporuke Ministarstva za rad, zapošljavanje, boračka i socijalna pitanja a tiču se obaveznog obezbeđivanja zaštitnih mera gerontodomaćica angažovanih u neposrednom radu sa starim licima (maske, rukavice, dezinfekciona sredstva). Zaštitna sredstva su obezbeđena u koordinaciji sa opštinskim upravama i centrima za socijalni rad.\nU većini opština su formirani Krizni štabovi povodom trenutne situacije, na čijim sednicama se razmatraju goruća pitanja i predlažu rešenja za prevazilaženje problema, pa su tako angažovani i volonteri koji pomažu starijim licima preko 65 godina, među kojima su i neke gerontodomaćice.\nStručni radnici Help Net-a su u svakodnevnoj komunikaciji sa saradnicima koji koordiniraju rad gerontodomaćica na AP Kosovo i Metohija i zajedničkim snagama izlaze u susret izazovima sa kojima se gerontodomaćice aktuelno suočavaju.\nUsluga Pomoć u kući za starije na teritoriji autonomne pokrajine Kosovo i Metohija sprovodi se od juna 2019. godine i ovom uslugom je obuhvaćeno 514 korisnika i to u 19 opština. Usluga se realizuje poštujući specifične odredbe i standarde definisane odredbama javne nabavke u okviru koje se realizuje ova usluga, kao i drugim normativnim propisima definisanim pozitivnim pravom Republike Srbije u odnosu na usluge socijalne zaštite i uslugu Pomoć u kući. Centar za podršku i inkluziju Help Net je pružalac usluge i time realizuje sve aktivnosti predviđene ovom javnom nabavkom.\n#Gerontodomaćice #Pomoć_u_kući #Socijalna_zaštita #COVID-19 #Help_Net\nOdržana obuka za gerontodomaćice u Bečeju\nPROMOCIJA „KUHINJA NACIONALNIH MANJINA“


Košarkaši Novog Pazara pobedili ekipu Beograda – Sandzaklive najnovije vijesti iz Sandžaka\nKošarkaši Novog Pazara pobedili ekipu Beograda\nobjavio sandzaklive 10. Oktobra 2021., 23:28\nNovi Pazar je u 25. minutu imao maksimalnih 18 poena prednosti, bilo je 61:43, ali je rival u 31. minutu prišao na minus dva (65:63).\nPazar je potom uzvratio najviše zahvaljujući Asmiru Numanoviću, koji je u poslednjoj deonici postigao svih svojih devet poena, pogodivši tri „trojke“.\nPred oko 600 gledalaca u dvorani Douš, domaćina su do trijumfa predvodili Kevin Ver sa 28 poena, osam asistencija i pet skokova (indeks korisnosti 36) i Fahrudin Manjgafić sa 21 poenom i devet uhvaćenih lopti (indeks 27).\nBolji od ostalih u poraženom timu bili su Mihailo Mušikić sa 22 poena i devet skokova, Petar Kovačević sa 14 poena i devet uhvaćenih lopti i Andrija Vučurović sa 11 poena.\nNovi Pazar je prvi na tabeli sa dve pobede iz dve utakmice, dok je Beograd na osmom mestu skorom 1/1.\nPazar u trećem kolu gostuje novosadskoj Vojvodini, a Beograd dočekuje ekipu Zdravlja iz Leskovca.\nKosovo: Uhapšeno pet osoba osumnjičenih za terorizam\nBokseri iz 105 zemalja na Svetskom prvenstvu u Beogradu…SportBEOGRAD – Bokseri iz 105 zemalja, rekordnih 650, učestvovaće na šampionatu sveta u Beogradu. Kako je saopštio Bokserski savez Srbije na 21. planetarno…\n/VIDEO/ Obraćanje šefa plavih Hasana Memića nakon sramnog navijanja Crvene Zvezd…SportRukometaši Crvene Zvezde savladali su Novi Pazar u Beogradu sa 33:24, u okviru četvrtog kola A grupe Arkus lige. Senku na večerašnju utakmicu bacili s…


Ubice mog oca - Sezona 2 / Epizoda 2 - Sinopsis & Promo (25.12.2017.)\nUbice mog oca – Sezona 2 / Epizoda 2 – Sinopsis & Promo (25.12.2017.)\nPogledajte najavu i pročitajte šta vas očekuje u drugoj epizodi druge sezone domaće serije Ubice mog oca čiju premijeru možete da pogledate u ponedeljak, 25. decembra u 20h na novom kanalu TOP.\nPrva epizoda dala nam je nagoveštaj koliko će dilema, sukoba, dinamičnih scena i intriga biti uključeno u nastavak serije “Ubice mog oca”.\nKreatori serije su, osim akcije, obračuna i neizvesnih situacija, uključili i emotivnu stranu protagonista, pa smo tako već u prvoj epizodi mogli da vidimo inspektora Jakovljevića u malo drugačijem svetlu. Nakon što su gledaoci imali prilike da odgledaju prvu epizodu, vrate se omiljenim junacima i zainteresuju se za novi zaplet, otkrivamo vam sadržaj druge epizode:\nAleksandar se krivi za Jelenino ranjavanje i posledice koje je ono ostavilo. Zato je još odlučniji da pronađe ubice, istraga se razvija u nekoliko pravaca, počinju prva saslušanja, jasno im je da je pucnjava naručena. Pojavljuje se i misterizono nestali Marjanović, koji u svom tom haosu preuzima mesto direktora policije, ali ni Obradovićka se ne predaje. Aleksandar mu ne veruje više, samo misli na Jelenu…\nNastavak rešavanja novog uzbudljivog slučaja, gledaoci će moći da prate svakog ponedeljka od 20 časova na novom TOP kanalu, koji može da gleda Srbija, Bosna, Makedonija, Crna Gora, kao i cela dijaspora, na SBB-u, Telemachu, Total TV-u, D3i, IKOM-u i NetTV Plus-u, već u osnovnom paketu.\nNova domaća serija “Šifra: Despot” od februara na RTV Pink